Q=1	C=1	SS=1	LS=0	PS=0	DC=1	LC=0	SD=0	BS=4	G0=116	G1=96	G2=47	DLID=az_RU	BODY=Јеһоваја сидги-үрәкдән ибадәт един! |Тәлим\nАса, Јәһушафат, Һизгијјә, Јушијјә\n«Јеһова,.. нә олар, јадына сал, мән неҹә өнүндә сидги-үрәклә, сәдагәтлә јеримишәм» (2 ПАД. 20:3).\nНӘҒМӘ: 52, 65\nЈеһоваја сидги-үрәкдән ибадәт етмәк нә демәкдир?\nЈәһуданын дөрд падшаһындан Јеһованын разы галмасы сизә нә өјрәдир?\nЈәһуданын дөрд падшаһындан һансына бәнзәмәк истәјәрдиниз вә нәјә ҝөрә?\n1—3. Аллаһа сидги-үрәкдән ибадәт етмәк нә демәкдир? Нүмунә чәкин.\nГЕЈРИ-КАМИЛ олдуғумуз үчүн сәһв етмәк ганымыздадыр. Амма шүкүрләр олсун Јеһоваја ки, бизи Оғлунун фидјә гурбанлығы әсасында бағышламаға һазырдыр. Лакин Јеһова буну бир шәртлә едир: әҝәр инсан өзүнү ашағы тутуб төвбә едир вә Ондан әфв диләјирсә. Белә һалда О, «бизимлә ҝүнаһларымыза ҝөрә» рәфтар етмир (Зәб. 103:10). Јеһованын ибадәтимизи гәбул етмәјини истәјириксә, Давуд падшаһ оғлу Сүлејмана дедији кими Аллаһа сидги-үрәкдән хидмәт етмәлијик (1 Салн. 28:9). Дүздүр, гејри-камил олмағымыз бу иши бир аз чәтинләшдирир, амма бу, јенә дә мүмкүндүр.\n2 Буна әмин олмаг үчүн ҝәлин Јәһуданын ики падшаһы Аса илә Амисајы мүгајисә едәк. Онларын һәр икиси Јеһова Аллаһын бәјәндији ишләри ҝөрүрдү, анҹаг Амисајдан фәргли олараг, Аса буну сидги-үрәкдән едирди (2 Салн. 15:16, 17; 25:1, 2; Мәс. 17:3). Һәр ики падшаһ гејри-камил иди вә сәһвләр едирди. Лакин Аса, демәк олар ки, һеч вахт Аллаһын сөзүндән чыхмамышды, чүнки Јеһоваја үрәкдән бағлы иди. Амисај исә Аллаһа там садиг дејилди. О, Аллаһын дүшмәнләри үзәриндә гәләбә чаландан сонра онларын аллаһларыны өзү ил ҝәтириб онлара сәҹдә гылмышды (2 Салн. 25:11—16).\n3 Аллаһа сидги-үрәкдән хидмәт етмәк һәмишә Она садиг олмаг демәкдир. Мүгәддәс Китабда, адәтән, «үрәк» дејәндә инсанын дахили аләми нәзәрдә тутулур. Инсанын дахили аләми онун арзулары, дүшүнҹәләри, хасијјәти, әһвал-руһијјәси, баҹарыглары, нијјәтләри вә мәгсәдләриндән ибарәтдир. Демәли, Јеһоваја сидги-үрәкдән ибадәт едән инсан зәррә гәдәр дә олсун ријакарлыға јол вермир, јәни, о, садәҹә, үздән диндар ҝөрүнмүр. Бәс бизим һаггымызда нә демәк олар? Гејри-камил олсаг да, ријакарлыг етмәдән Аллаһа һәмишә садиг галсаг, биз дә дејә биләрик ки, Она сидги-үрәкдән ибадәт едирик (2 Салн. 19:9).\n4. Бу мәгаләдә нә барәдә данышылаҹаг?\n4 Ҝәлин Аллаһа көнүлдән бағлы олан дөрд Јәһуда падшаһынын, Аса, Јәһушафат, Һизгијјә вә Јушијјәнин нүмунәсини нәзәрдән кечирәк. Бу мүзакирә бизә Аллаһа сидги-үрәкдән хидмәт етмәјин нә демәк олдуғуну там баша дүшмәјә көмәк едәҹәк. Бу инсанлар сәһвләр етсә дә, Јеһова онлардан разы иди вә онларын Она сидги-үрәкдән хидмәт етдијини демишди. Ҝөрәсән, нәјә ҝөрә Јеһова бу падшаһлар һагда бу фикирдә иди вә биз онлардан нәдә өрнәк ҝөтүрә биләрик?\n«АСАНЫН ҮРӘЈИ... БҮТҮНЛҮКЛӘ ЈЕҺОВАЈА БАҒЛЫ ГАЛДЫ»\n5. Аса падшаһ һансы гәти аддымлары атмышды?\n5 Исраил ики һиссәјә, Јәһуда вә Исраил падшаһлығына бөлүнәндән сонра Аса Јәһуда падшаһлығынын үчүнҹү падшаһы олуб. О, өз мәмләкәтини бүтпәрәстликдән тәмизләмиш вә «мәбәд фаһишәлији илә мәшғул олан кишиләри өлкәдән» говмушду. Аса һәтта нәнәси Мәкаһы да бүт дүзәлтдији үчүн мәликәликдән мәһрум етмишди (1 Пад. 15:11—13). О, һәмчинин халга «Јеһоваја ибадәт етмәји, Онун Ганунуна, әмрләринә әмәл етмәји» бујурмушду. Бәли, Аса пак ибадәти дәстәкләјирди (2 Салн. 14:4).\n6. Һәбәшләр Јәһудаја јүрүш едәндә Аса падшаһ нә етди?\n6 Асанын һакимијјәтинин илк он или Јеһованын көмәјилә Јәһудада сүлһ вә әмин-аманлыг һөкм сүрмүшдү. Амма бир дәфә һәбәш Зараһ 1 000 000 нәфәрлик орду вә 300 ҹәнҝ арабасы илә Јәһудаја гаршы јүрүш едир (2 Салн. 14:1, 6, 9, 10). Бәс бу ҹүр ағыр вәзијјәтдә Аса неҹә давраныр? О әмин иди ки, Јеһова халгынын көмәјинә чатаҹаг, буна ҝөрә дә Она үз тутур. (2 Салнамәләр 14:11 ајәсини охујун.) Асанын сәмими дуасына ҹаваб олараг Јеһова она там гәләбә верди, Һәбәш ордусунда бир нәфәр дә сағ галмады (2 Салн. 14:12, 13). Һәрдән бәзи падшаһлар Јеһоваја садиг олмаса да, Јеһова Өз ады наминә дүшмәни онлара тәслим едирди (1 Пад. 20:13, 26—30). Анҹаг Аса Јеһоваја бел бағладығы үчүн Јеһова онун дуасыны ешитди. Тәәссүф ки, сонралар Аса Јеһованын ишләрини унудуб ағылсыз һәрәкәтләрә јол верди. Мисал үчүн, о, Јеһовадан јох, Арам падшаһындан көмәк истәмишди (1 Пад. 15:16—22). Бунунла белә, Мүгәддәс Китабда јазылыб ки, «Асанын үрәји өмрү боју бүтүнлүклә Јеһоваја бағлы галды». Бәс биз Асанын јахшы ишләриндән неҹә нүмунә ҝөтүрә биләрик (1 Пад. 15:14).\n7, 8. Асадан нәдә нүмунә ҝөтүрә биләрик?\n7 Һәр биримиз үрәјимизи тәһлил етмәлијик, ҝөрәк, биз дә Аллаһа там садигик? Өзүнүздән сорушун: «Мән Јеһованы разы салмаг, пак ибадәти дәстәкләмәк вә Аллаһын халгыны пис тәсирдән мүдафиә етмәк үчүн гәти аддымлар атмаға һазырам?» Тәсәввүр едирсиниз, нәнәси Мәкаһа, мәликә анаја гаршы чыхмаг үчүн Асаја нә гәдәр ҹәсарәт лазым иди?! Чәтин ки сиз һәјатда Мәкаһ кими бир инсанла растлашасыныз, амма Аса кими ҹәсарәтли олмағы тәләб едән вәзијјәтләрлә үзләшә биләрсиниз. Мәсәлән, аилә үзвләриниздән бири вә ја јахын достунуз ҝүнаһ едиб төвбә етмәдији үчүн јығынҹагдан кәнар олунарса, неҹә давранаҹагсыныз? Онунла үнсијјәти кәсәҹәксиниз? Үрәјиниз сизи нәјә тәшвиг едәҹәк?\n8 Јеһоваја Аса кими сидги-үрәкдән хидмәт етдијинизи һәтта ән ағыр тәгибләрлә гаршылашанда белә, Она там ҝүвәнмәклә сүбут едә биләрсиниз. Ола билсин, Јеһованын Шаһиди олдуғунуз үчүн мәктәбдә сизи лаға гојурлар. Јахуд ибадәтинизлә бағлы мәзунијјәт ҝөтүрәндә вә ја даһа чох пул газанмаг үчүн иш саатындан артыг ишләмәјәндә иш јолдашларыныз сизә ришхәнд едирләр. Белә вәзијјәтләрдә Аса кими Јеһоваја дуа един. Ҹәсарәтли олун, Јеһоваја ҝүвәнин вә Онун ҝөзүндә доғру олан ишләри ҝөрүн. Әмин олун ки, Јеһова Асаја көмәк етдији кими, сизә дә көмәк едәҹәк.\n9. Јеһоваја сидги-үрәкдән хидмәт етдијимизи тәблиғ ишиндә неҹә ҝөстәрә биләрик?\n9 Аллаһын хидмәтчиләри Аса кими пак ибадәти дәстәкләјирләр. Онлар анҹаг өзләринин Јеһова илә мүнасибәтләрини фикирләшмирләр, башгаларыны да Она ибадәтә тәшвиг едирләр. Биз мәһәббәтдән ирәли ҝәләрәк вә инсанларын әбәди рифаһыны дүшүндүјүмүз үчүн мүждәни тәблиғ едәндә Јеһова фәрәһләнир!\nЈӘҺУШАФАТ ЈЕҺОВАЈА СИДГИ-ҮРӘКДӘН ИБАДӘТ ЕДИРДИ\n10, 11. Јәһушафатдан нәдә нүмунә ҝөтүрә биләрсиниз?\n10 Асанын оғлу Јәһушафат да атасынын јолу илә ҝетди (2 Салн. 20:31, 32). О да атасы кими халгы Јеһоваја ибадәтә тәшвиг едирди. Јәһушафат ҝөстәриш вермишди ки, «Јеһованын вердији Ганун китабы»ндан халга тәлим верилсин (2 Салн. 17:7—10). О, халгы Јеһоваја тәрәф дөндәрмәк үчүн һәтта Исраил падшаһлығынын әразисинә, Әфраим дағлыг бөлҝәсинәдәк ҝедиб чыхмышды (2 Салн. 19:4). Ҝөрүндүјү кими Јәһушафат Јеһоваја сидги-үрәкдән ибадәт едән падшаһ иди (2 Салн. 22:9).\n11 Бу ҝүн һәр биримиз Јеһованын тәшкил етдији ән бөјүк маарифләндирмә ишинә төһфәмизи верә биләрик. Бәс сиз кимәсә Мүгәддәс Китаб дәрси кечмәк, ону Јеһованын јолуну тутмаға тәшвиг етмәк истәјирсиниз? Ҹәһд ҝөстәрсәниз вә Јеһовадан көмәк истәсәниз, бу арзунуза чата биләрсиниз. Бәс бу барәдә дуа едирсиниз? Өзүнүзә ајырдығыныз вахты кимәсә дәрс кечмәјә сәрф етмәк лазым ҝәлсә белә, буну етмәјә һазырсыныз? Халгы пак ибадәтә дөндәрмәк үчүн Әфраим әразисинә гәдәр ҝедиб чыхан Јәһушафат кими, сиз дә гејри-фәал тәблиғчиләри зијарәт едиб онлара көмәк едә биләрсиниз. Ағсаггаллар да јығынҹагдан кәнар олунмуш, амма ҝүнаһлы әмәлләрдән әл чәкмиш инсанлара баш чәкиб көмәк едирләр.\n12, 13. а) Чыхылмаз вәзијјәтдә оланда Јәһушафат нә етди? б) Нәјә ҝөрә биз дә Јәһушафат кими аҹиз олдуғумузу етираф етмәлијик?\n12 Јәһушафат бөјүк бир ордунун һәдә-горхусу гаршысында белә, атасы Аса кими Аллаһа садиг галды. (2 Салнамәләр 20:2—4 ајәләрини охујун.) Сөзсүз ки, бу вәзијјәтдә Јәһушафат горхмушду. Амма о, «Јеһоваја үз тутду». Дуада о, өзүнүн вә халгын адындан етираф етмишди: «Бу бөјүк издиһамын гаршысында аҹизик, билмирик нә едәк». Сонра о демишди: «Ҝөзүмүзү Сәнә дикмишик». Бу сөзләрдән ҝөрүнүр ки, Јәһушафат тамамилә Јеһоваја ҝүвәнирди (2 Салн. 20:12).\n13 Һәрдән биз дә Јәһушафат кими билмирик нә едәк, һәтта ҹанымыза горху дүшүр (2 Кор. 4:8, 9). Амма диггәт јетирин ки, Јәһушафат ҹамаат гаршысында өзүнүн вә халгын ҝүҹсүз олдуғуну етираф етмишди (2 Салн. 20:5). Мәсиһи аилә башчысы проблемләрлә үзләшәндә Јәһушафатдан нүмунә ҝөтүрәрәк Јеһовадан мәсләһәт вә ҝүҹ истәмәлидир. Аиләсинин јанында Јеһовадан јалварыб көмәк истәмәјә утанмамалыдыр. Белә һалда аилә үзвләри онун Јеһоваја үрәкдән ҝүвәндијини ҝөрәҹәкләр. Аилә башчысы әмин ола биләр ки, Јеһова Јәһушафата көмәк етдији кими, она да көмәк едәҹәк.\nҺИЗГИЈЈӘ ЈЕҺОВАНЫН БӘЈӘНДИЈИ ИШЛӘРИ ҜӨРҮРДҮ\n14, 15. Һизгијјә Јеһоваја архаландығыны неҹә ҝөстәрди?\n14 Инди исә ҝәлин Јеһоваја бағлы галан Һизгијјә падшаһын нүмунәсинә бахаг. Јәһушафатын атасындан фәргли олараг, онун атасы бүтпәрәст иди. Һизгијјә атасынын пис тәсиринә дүшмәмәк үчүн мүбаризә апармалы олмушду. О, «дик дашлары парча-парча етди, Ашера бүтүнү кәсди. Һәмчинин Мусанын дүзәлтдији мис иланы да сындырды», чүнки халг ону бүтләшдирмишди. Һизгијјә «Јеһованын Мусаја вердији әмрләрә» әмәл етдији үчүн Јеһоваја сонадәк садиг галмышды (2 Пад. 18:1—6).\n15 Һәтта о дөврүн ән гүдрәтли дөвләти олан Ашшур Јәһуда әразисинә сохулуб Јерусәлими дағытмагла һәдәләјәндә Һизгијјә бүтүн үрәји илә Јеһоваја ҝүвәнмишди. Ашшур падшаһы Синахериб Јеһоваја истеһза едирди. О, Һизгијјәни горхуја салмаға чалышырды ки, о тәслим олсун. Һизгијјә исә Јеһоваја дуа едиб Онун гүдрәтинә архаландығыны сөјләди. (Әшија 37:15—20 ајәләрини охујун.) Аллаһ онун дуасыны ешитди, мәләјини ҝөндәриб ашшурлуларын ордуҝаһында 185 000 нәфәри гырды (Әшј. 37:36, 37).\n16, 17. Бир мәсиһи кими Һизгијјәдән неҹә нүмунә ҝөтүрә биләрик?\n16 Сонралар Һизгијјә өлүмҹүл хәстәлијә тутулур. О, Јеһоваја јалварыр ки, онун сәдагәтини јадына салсын. (2 Падшаһлар 20:1—3 ајәләрини охујун.) Мүгәддәс Китабда јазыланлардан билирик ки, бизим дөврдә Јеһова нә мөҹүзә илә шәфа вермир, нә дә өмрү узатмыр, буна ҝөрә дә буну Јеһовадан ҝөзләмирик. Амма һәр биримиз Һизгијјә кими дуада Аллаһа дејә биләрик: «Өнүндә сидги-үрәклә, сәдагәтлә јеримишәм». Бәс сиз инанырсыныз ки, јатаға дүшәндә белә, Јеһова сизә дајаг олаҹаг? (Зәб. 41:3).\n17 Һизгијјәнин нүмунәсини нәзәрдән кечирәндә, ола билсин, баша дүшдүнүз ки, Јеһова илә мүнасибәтинизә зәрәр вуран вә сизи ибадәтдән јајындыран шејләри һәјатыныздан чыхарыб атмаг лазымдыр. Мәсәлән, бу ҝүн инсанлар сосиал шәбәкәләрдә кимләрисә илаһиләшдирир. Ајдындыр ки, биз онлар кими олмаг истәмирик. Дүздүр, мәсиһиләр дә гоһумлары вә достлары илә әлагә сахламаг үчүн сосиал шәбәкәләрдән истифадә едирләр. Лакин дүнјадакы инсанлар бу шәбәкәләрин хәстәсинә чеврилибләр: танымадыглары инсанларын һәјатыны изләјир, бүтүн вахтларыны онларын шәкилләринә бахмаға, онларла бағлы мәлумат охумаға сәрф едирләр. Мәсиһиләр еһтијатлы олмасалар, инсанын бүтүн вахтыны алан бу ҹүр мәнасыз шејләрә гуршана биләрләр. Һәтта бәзән мәсиһи сосиал шәбәкәләрдә јерләшдирдији шәкилләри вә мәлуматы чохлары бәјәнәндә, неҹә дејәрләр, «лајк» едәндә гүрурлана, кимсә артыг онун сәһифәсини изләмәјәндә инҹијә биләр. Һәвари Булусун, ја да Аквиласла Прискилланын һәр ҝүн отуруб сәһифәләринә шәкил јерләшдирдијини, јахуд јығынҹагдан олмајан бир адамын сәһифәсини изләдијини тәсәввүр едә билирсиниз?! Мүгәддәс Китабда јазылыб ки, һәвари Булус «бүтүн вахтыны Аллаһын сөзүнү јајмаға» һәср едирди. Прискилла илә Аквилас исә вахтларыны башгаларына «Аллаһын јолуну даһа дәгигликлә» изаһ етмәк үчүн сәрф едирдиләр (Һәв. 18:4, 5, 26). Ҝәлин өзүмүздән сорушаг: «Кимисә һәјатымда илаһиләшдирмәмәк, вахтымы мәнасыз шејләрә сәрф етмәмәк үчүн нә дәрәҹәдә еһтијатлыјам?» (Ефеслиләрә 5:15, 16 ајәләрини охујун.)\nЈУШИЈЈӘ ЈЕҺОВАНЫН ӘМРЛӘРИНӘ ТАБЕ ОЛУРДУ\n18, 19. Јушијјәдән өзүнүзә нәдә нүмунә ҝөтүрүрсүнүз?\n18 Һизгијјәнин нәтиҹәси Јушијјә падшаһ да сидги-үрәкдән Јеһованын әмрләринә табе олурду (2 Салн. 34:31). Һәлә чох ҝәнҹ јашларында о, «әҹдады Давудун Аллаһына ибадәт етмәјә», ијирми јашында исә Јәһуданы бүтләрдән тәмизләмәјә башламышды. (2 Салнамәләр 34:1—3 ајәләрини охујун.) Јәһуда падшаһларынын арасында Јеһованы разы салмаг үчүн Јушијјә гәдәр гәтијјәт ҝөстәрән икинҹи падшаһ олмајыб. Анҹаг бир дәфә, чох еһтимал ки, Муса пејғәмбәрин јаздығы Төврат китабы тапыланда вә Јушијјәнин һүзурунда охунанда падшаһ баша дүшүр ки, Јеһованы разы салмаг үчүн ҝөрүләси һәлә чох иш вар. Јушијјә халгы да Јеһова Аллаһа ибадәтә сәсләди. Беләҹә, «онун дөврүндә һеч ким... Јеһованын јолундан чыхмады» (2 Салн. 34:27, 33).\n19 Ҝәнҹләр Јушијјәдән нүмунә ҝөтүрәрәк еркән јашларындан Јеһованы ахтармалыдырлар. Ола билсин, Јушијјәнин бабасы, ҝүнаһларындан төвбә етмиш Мәнәссә падшаһ она Јеһованын мәрһәмәти барәдә данышмышды. Әзиз ҝәнҹләр, Аллаһа сәдагәтлә хидмәт едән јашлы аилә үзвләринизлә вә һәгигәт јолунда сәдагәтлә өмүр сүрүб јаша долмуш диндашларынызла үнсијјәт един. Онлардан Јеһованын онлара етдији јахшылыглар барәдә сорушун. Јадыныздадырса, Јушијјәјә тәсир едән вә ону һәрәкәтә тәшвиг едән Мүгәддәс Јазылар олмушду. Мүгәддәс Китабы охумаг Јеһова илә достлуғунузу мөһкәмләндирәҹәк, сизи хошбәхт едәҹәк. Һәмчинин сиздә һәвәс ојадаҹаг ки, башгаларына Јеһоваја јахынлашмаға көмәк едәсиниз. (2 Салнамәләр 34:18, 19 ајәләрини охујун.) Мүгәддәс Китабы мүталиә едәндә хидмәтинизи мәһарәтлә јеринә јетирмәк үчүн чатышмајан мәгамлары ҝөрә биләрсиниз. Белә оланда Јушијјә кими лазыми аддымлар атын.\n20, 21. а) Јәһуданын дөрд падшаһы арасында охшар ҹәһәт һансыдыр? б) Нөвбәти мәгаләдә һансы суала ҹаваб тапаҹағыг?\n20 Јеһоваја сидги-үрәкдән хидмәт едән дөрд Јәһуда падшаһынын нүмунәсиндән нә өјрәнирик? Онлар Аллаһын ирадәсини гәтијјәтлә јеринә јетирирдиләр вә өмүрләри боју Она садиг олмушдулар. Бу падшаһлар һәмишә, һәтта ҝүҹлү дүшмәнлә үз-үзә оланда белә, Аллаһы разы салан ишләр ҝөрүрдүләр. Ән әсасы исә онлар Јеһоваја сәмими-гәлбдән ибадәт едирдиләр.\n21 Нөвбәти мәгаләдә ҝөрәҹәјик ки, бу падшаһларын һәр бири сәһвләр едирди. Амма үрәкләри арашдыран Јеһова Аллаһ онлара нәзәр саланда онларын сидги-үрәкдән хидмәт етдијини ҝөрмүшдү. Биз дә сәһвләр едирик. Бәс Јеһова бизим үрәјимизә баханда нә ҝөрәҹәк, биз Она сәмими-гәлбдән хидмәт едирик? Бу суалы нөвбәти мәгаләдә ҹавабландыраҹағыг.


Q=0	C=0	SS=0	LS=0	PS=0	DC=0	LC=0	SD=0	BS=1	G0=1	G1=1	G2=0	DLID=az_RU	BODY=iyul 22, 2021 - 1:35 PM Хәбәрин коду : 1162166 Мәнбә : АБНА Хәбәр Аҝентлији Link:\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, һаҹылар артыг Рәмји Ҹәмарат әмәлини дә һәјата кечирибләр.\nБилдирәк ки, тамамилә пејвәнд олунмуш алтмыш мин сәудијјәли Һәҹҹ зијарәтини јеринә јетирмәк үчүн Мәккәјә ҝәләрәк бу ваҹиб дини мәрасимин ән аз инсан сајы вә Сәудијјә Әрәбистаны хариҹиндән зәвварларын ҝәлмәмәси илә икинҹи илини гејд едир.\nҺәҹҹ кечән ил чағдаш тарихдә ән аз сајда зәвварла реаллашды вә әввәлҹә јалныз 1000 нәфәрин иштиракына иҹазә верилдији елан едилди, лакин сонда медиада јер алан хәбәрләрә ҝөрә 10.000 зәввар иштирак етди.\nБилдирәк ки, Сәудијјә Әрәбистаны әһалисинин бир һиссәсини Ҹәнуби Асија, Узаг Шәрг, Африка вә Јахын Шәргдән ҝәлән мүһаҹирләр тәшкил едир.\n2021-ҹи илин Һәҹҹ мәрасими 17-22 ијул тарихләриндә кечириләҹәк. Бу ҝүн Сәудијјә Әрәбистанында һәҹҹ әмәлләринин сонунҹу ҝүнүдүр.


Q=16	C=8	SS=0	LS=5	PS=2	DC=2	LC=0	SD=0	BS=0	G0=29	G1=9	G2=3	DLID=az_RU	BODY=Нуһ вә ҝәми | Ушаглар үчүн Мүгәддәс Китаб һекајәләри\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Алманија жест дили Америка жест дили Британија жест дили Валенсија Вјетнам Галисија дили Данимарка Исвеч Колумбија жест дили Конго Литва Нидерланд Ниҝериа пиҹини Норвеч Понапе Сејшел креолу Таити Украјна Фиҹи Чин (мандарин, садәләшдирилмиш) Чин (мандарин, әнәнәви) Чин жест дили албан алман африкаанс ачоли ашағы алман баса (Камерун) баск бикол бислама болгар булу варај везо венда га газах ган гарифуна гуарани гуахиро гырғыз дхолуо еве ермәни естон зулу ибан ибинда ибо илок инҝилис ирланд испан италјан кабовердиану кабре каннада каонде каталан кекчи кечуа (Анкаш) кечуа (Куско) киконго кикујју кинјаруанда кирунди кисонге кичуа (Имбабура) кичуа (Чимборасо) кореја коса куангали куанјама латыш лингала луганда макуа малагаси малај малајалам маратһ мајја маҹар михе море науатл (Хуастека) нгабар ндебеле ндебеле (Зимбабве) нзема нјунгве осетин пангасинан пиҹин (Камерун) полјак португал португал (португал) пәнҹаб румын сапотек (Лачигуири) себуан сена сепеди серб серб (латын) сесуто (Ҹәнуби Африка) сетсвана сингал словак словен сотсил сранан-тонго суаһили тагалог таи тамил тандрој тараски тви телугу тетела тотонак тохолабал тсонга тумбука түрк уруунд фин фон франсыз хорват чех чибемба читонга читонга (Зимбабве) читонга (Малави) чичева чол шона јао јоруба јунан ҝүрҹү Һаити креолу һауса һереро һилигајнон һинд әрәб\nВахт кечдикҹә јер үзүндә инсанлар артыр. Онларын әксәријјәти пис инсанлар олур. Һәтта ҝөјдәки бәзи мәләкләр дә пис һәрәкәтләр едирләр. Онлар ҝөјдәки мәскәнләрини тәрк едиб јерә ҝәлирләр. Һеч билирсән бу мәләкләр јердә нә едирләр? Онлар өз бәдәнләрини инсан бәдәнинә дәјишиб, јердәки гадынларла евләнирләр.\nБу мәләкләрин гадынлардан оғуллары олур. Бу ушаглар бөјүјәндә чох ҝүҹлү вә гәддар олурлар. Онлар инсанлары инҹидирләр. Јеһова онларын бу һәрәкәтинә ҝөз јума билмир. О гәрар верир ки, пис инсанлары дашгынла мәһв етсин.\nАнҹаг бир нәфәр диҝәрләриндән фәргләнир. Һәмин адам Јеһова Аллаһы чох севир. Онун ады Нуһдур. Нуһ аиләлидир. Онун Сам, Һам, Јафәс адында үч оғлу вар. Оғланларынын үчү дә евлидир. Бир ҝүн Јеһова Нуһа тапшырыр ки, хилас олмаг үчүн бөјүк бир ҝәми тиксин. Бу ҝәми бөјүк гутуја бәнзәмәли иди. Јеһова һәмчинин она тапшырыр ки, ҝәмијә чохлу һејван јығсын. Чүнки О, һејванларын да сағ галмасыны истәјир.\nНуһ дәрһал ҝәмини тикмәјә башлајыр. О, аиләси илә бирҝә ҝәмини тәхминән 50 илә тикир. Онлар ҝәмини Јеһованын дедији кими тикирләр. Бу вахт әрзиндә Нуһ инсанлары Дашгын һаггында хәбәрдар едир. Амма һеч ким она гулаг асмыр.\nНәһајәт, ҝәмијә минмәк вахты ҝәлиб чатыр. Ҝәл ҝөрәк сонра нә баш верир.\n«Нуһун вахтында неҹә идисә, инсан Оғлунун һүзуру заманы да елә олаҹаг» (Мәтта 24:37)\nСуаллар: Јеһова нәјә ҝөрә јер үзүнә Дашгын ҝөндәрмәк гәрарына ҝәлир? Јеһова Нуһа һансы тапшырыглары верир?\nЈарадылыш 6:1—22; Мәтта 24:37—41; 2 Бутрус 2:5; Јәһуда 6\nНуһ Аллаһын јолу илә ҝедирди


Q=10	C=3	SS=0	LS=3	PS=7	DC=0	LC=0	SD=0	BS=2	G0=22	G1=19	G2=12	DLID=az_RU	BODY=Јарадылыш 14 | Онлајн Мүгәддәс Китаб | Јени дүнја тәрҹүмәси\nИбрам Луту хилас едир (1—16)\nМәликсадиг Ибрама хејир-дуа верир (17—24)\n14 Бир ҝүн Шинар+ падшаһы Әмрафил, Әлләсар падшаһы Әрјух, Елам+ падшаһы Кәдирлумәр+ вә Ҝујим падшаһы Тидал 2 Сәдум+ падшаһы Бараја, Әмурә+ падшаһы Биршаја, Адма падшаһы Шинаба, Сәбујим+ падшаһы Шимибара вә Бәләһ (Соһар) падшаһына гаршы мүһарибәјә башлады. 3 Бу падшаһлар* индики Шор дәнизин*+ јериндә олан Сиддим дәрәсиндә+ өз гошунларыны бирләшдирдиләр. 4 Онлар он ики ил Кәдирлумәрин табелијиндә олмуш, он үчүнҹү илдә исә үсјан етмишдиләр. 5 Он дөрдүнҹү ил Кәдирлумәр вә онунла мүттәфиг олан падшаһлар ҝәлиб Әштәрут-Гарнајимдә рәфалары, Һамда зузлары, Шәва-Кирјатаимдә емләри+ 6 вә чөл кәнарындакы Ил-Фәрана гәдәр узанан Саир+ дағларында јашајан хуриләри+ дармадағын етдиләр. 7 Сонра ҝери гајыдыб Ејн-Мишпата, јәни Гәдисә+ ҝетдиләр вә әмалигәләрин+, еләҹә дә Һасун-Тамарда+ јашајан амориләрин+ бүтүн торпагларыны тутдулар. 8 Белә оланда Сәдум падшаһы, һәмчинин Әмурә, Адма, Сәбујим, Бәләһ (Соһар) падшаһлары јүрүш едиб Сиддим дәрәсиндә 9 Елам падшаһы Кәдирлумәрә, Ҝујим падшаһы Тидала, Шинар падшаһы Әмрафилә, Әлләсар падшаһы Әрјуха гаршы дөјүшә чыхдылар:+ дөрд падшаһ беш падшаһа гаршы. 10 Сиддим дәрәсиндә гатранла долу чохлу чухурлар вар иди. Сәдум вә Әмурә падшаһлары ҹанларыны гуртармаг үчүн гачанда бу чухурлара дүшдүләр, галанлары исә дағлара үз гојдулар. 11 Галибләр Сәдум вә Әмурәни талан едиб, бүтүн азугәсини әлә кечириб јолларына давам етдиләр.+ 12 Онлар һәмчинин Ибрамын Сәдумда јашајан гардашы оғлу Луту+ да гарәт етдиләр, өзүнү исә әсир апардылар. 13 Онлардан гачыб ҹаныны гуртаран бир нәфәр ҝәлиб ибрани Ибрама һадисәни хәбәр верди. Һәмин вахт Ибрам Әшгулун вә Анерин гардашы амори Мамренин+ бөјүк ағаҹлары олан јердә мәскунлашмышды.+ Бу адамлар Ибрамын мүттәфигләри иди. 14 Ибрам гоһумунун*+ әсир апарылдығындан хәбәр тутанда дөјүшмәји баҹаран, евиндә доғулмуш үч јүз он сәккиз нәфәр гулуну ҝөтүрүб Дана+ гәдәр онлары тәгиб етди. 15 Ҝеҹә адамларыны дәстәләрә бөлүб һүҹума кечди вә онлары мәғлуб едәрәк Дәмәшгдән шималда јерләшән Һобаһа гәдәр говду. 16 Ибрам гарәт олунмуш бүтүн әмлакы, гоһуму Луту вә онун әмлакыны, гадынлары вә галан ҹамааты ҝери гајтарды. 17 Ибрам Кәдирлумәри вә онунла олан падшаһлары мәғлуб едиб гајыданда Сәдум падшаһы Шәвада, јәни Падшаһ дәрәсиндә+ онун пишвазына чыхды. 18 Онда Сәлим падшаһы+ Мәликсадиг+ чөрәк вә шәраб ҝәтирди; о, Аллаһ-Тааланын* каһини иди.+ 19 Мәликсадиг Ибрама хејир-дуа вериб деди: «Јери-ҝөјү јараданАллаһ-Таала Ибрамы мүбарәк гылсын. 20 Дүшмәнләрини сәнә тәслим едәнАллаһ-Таалаја алгыш олсун!» Ибрам да һәр шејин онда бирини она верди.+ 21 Бундан сонра Сәдум падшаһы Ибрама деди: «Адамлары мәнә вер, галан һәр шеј сәнин олсун». 22 Анҹаг Ибрам Сәдум падшаһына деди: «Әлими јери-ҝөјү јарадан Аллаһ-Таала Јеһованын дәрҝаһына галдырыб анд ичирәм: 23 сәндән һеч бир шеј, бир чөп дә* ҝөтүрмәрәм, сонра гајыдыб демәјәсән ки, Ибрам мәним сајәмдә варланыб. 24 Тәкҹә бу ҹаванларын једикләрини һалал елә. Мәнимлә ҝедән адамлара — Анерә, Әшгула вә Мамрејә+ ҝәлинҹә исә, гој онлар өз пајларына дүшәни ҝөтүрсүнләр».\n^ Ҝөрүнүр, сөһбәт 1-ҹи ајәдә ады чәкилән падшаһлардан ҝедир.\n^ Һәрфән: гардашынын.\n^ Фөвгәлуҹа Аллаһ.\n^ Һәрфән: нә бир сап, нә дә бир сәндәл бағы.


Q=7	C=3	SS=3	LS=1	PS=1	DC=1	LC=0	SD=0	BS=2	G0=32	G1=25	G2=13	DLID=az_RU	BODY=Нијә порнографијадан узаг дурмалысан? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Литва Македонија Малта Мјанма Нидерланд Норвеч Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс болгар га гырғыз еве ермәни естон ефик зулу ибан иврит илок инҝилис исланд испан италјан каонде кинјаруанда кирунди кичуа (Имбабура) кичуа (Чимборасо) кореја коса лингала малагаси малај малајалам маҹар нгабар папјаменто (Күрасао) полјак португал пәнҹаб румын рус себуан сепеди серб серб (латын) сетсвана сингал словак словен суаһили тагалог таи татар тви телугу тсонга тумбука түрк түркмән фин франсыз хорват чех чибемба читонга чичева шона јапон јоруба јунан ҝүрҹү Һаити креолу һилигајнон һинд әрәб\nБуну етмәјә ирадән чатармы?\nЈанлыш вә доғру\nПорнографијадан неҹә узаг дурмаг олар?\nӘҝәр Интернетдән истифадә едирсәнсә, ҝеҹ-тез порнографија илә растлашаҹагсан. 17 јашлы Һејли дејир: «Индики дөврдә порнографијаны ахтармаг лазым дејил, өзү ҝәлиб сәни тапыр».\nПорнографија ондан узаг дурмаға гәтијјәтли олан инсанлары да аздыра биләр. 18 јашлы Грег дејир: «Өзүмә сөз вермишдим ки, еһтијаты әлдән вермәјәҹәјәм, анҹаг баҹармадым. Һеч вахт өзүнә архајын олма».\nБу ҝүн порнографијаны әлдә етмәк әввәлкиндән даһа асандыр. Секстинг ортаја чыхандан бир чох јенијетмәләр өз порнографик ҝөрүнтүләрини һазырлајыб пајлашырлар.\nНәтиҹә. Бу ҝүн сән валидејнләринин, нәнә-бабанын сәнин јашында оларкән үзләшдикләри чәтинликләрдән даһа бетәрләри илә үзләширсән. Бу мәгамда белә бир суал јеринә дүшүр: порнографијадан узаг дурмаға ирадән чатармы? (Мәзмур 97:10).\nӘсас истәмәкдир, онда баҹарарсан. Әввәлҹә, порнографијанын пис олдуғуна өзүн әмин олмалысан. Ҝәл бу мөвзу илә бағлы бир нечә јанлыш вә доғру фикирләри нәзәрдән кечирәк.\nЈанлыш: Порнографијанын мәнә зәрәри дәјмәз.\nДоғру: Сигарет ағ ҹијәрләринә неҹә тәсир едирсә, еләҹә порнографија да дүшүнҹәләринә тәсир ҝөстәрир. Порнографија сәни мурдарлајыр. Бу, Јеһова Аллаһын әрлә арвадын мөһкәм вә әбәдилик бир-бириләринә бәнд олмалары үчүн јаратдығы бағлары дәјәрдән салыр (Јарадылыш 2:24). Порнографијаја бахсан, заман кечдикҹә виҹданын габар бағлајаҹаг вә јахшыны писдән сечә билмәјәҹәксән. Мәсәлән, бәзи мүтәхәссисләр гејд едир ки, порнографијаја мүнтәзәм бахан кишиләр гадын зоракылығына ади јанашырлар.\nМүгәддәс Китабда «абыр-һәјаны бүсбүтүн [итирән]» инсанлардан данышылыр (Ефеслиләрә 4:19). Белә инсанларын виҹданларына дағ басылдығындан ҝөрдүкләри пис ишләр онлары нараһат етмир.\nЈанлыш: Порнографија сәнә ҹинси мүнасибәтләр һаггында нәләрисә өјрәдә биләр.\nДоғру: Порнографија сәнә аҹҝөзлүјү өјрәдир. Порнографијаја баханлар инсанлары објект ҝөзүндә ҝөрүрләр вә онларын фикринҹә, инсан онларын худбин арзуларыны тәмин етмәк үчүн мөвҹуддур. Тәәҹҹүблү дејил ки, бир арашдырмаја ҝөрә, порнографијаја бахмаг вәрдиши олан инсанлар евләнәндән сонра ҹинси мүнасибәтләрдән даһа аз мәмнунлуг дујурлар.\nМүгәддәс Китаб мәсиһчиләри порнографијанын тәһрик етдији пис әмәлләрдән — ҹинси әхлагсызлыгдан, натәмизликдән, шәһвәтдән, еһтирасдан вә тамаһкарлыгдан чәкиндирир (Колослулара 3:5).\nЈанлыш: Порнографијаја бахмагдан имтина едән кәсләр ҹинси мүнасибәтләрә ајыб бир шеј кими бахырлар.\nДоғру: Порнографијаја бахмагдан имтина едән кәсләр, әслиндә, әхлаг дәјәрләри јүксәк олан инсанлардыр. Онлар ҹинси мүнасибәтләрә никаһ бағлары илә бағланан киши вә гадын арасындакы мүнасибәтләри мөһкәмләндирмәк үчүн Аллаһ тәрәфиндән верилмиш бир һәдијјә кими бахырлар. Белә инсанлар евләндикдән сонра ҹинси мүнасибәтләрдән даһа чох һәзз дујурлар.\nМүгәддәс Китабда ҹинси мүнасибәтләр һаггында ачыг данышылыр. Мәсәлән, әрләрә дејилир: «Ҝәнҹ икән евләндијин арвадынла хошбәхт јаша!.. Онун ешги илә мәст ол» (Сүлејманын мәсәлләри 5:18, 19).\nБирдән порнографијаја бахмаг истәји сәни елә чуғлајар ки, она мүгавимәт ҝөстәрмәкдә чәтинлик чәкә биләрсән. Белә вәзијјәтләрдә «Порнографијадан неҹә узаг дурмаг олар?» адлы чалышма вәрәгәси сәнә көмәк едә биләр.\nИнан ки, порнографијаја бахмаг истәјини өлдүрә биләрсән. Артыг белә вәрдишин олса белә, тәрҝитмәк мүмкүндүр. Белә етсән, һәр саһәдә хејир ҝөрәрсән.\n13 јашындан порнографијаја бахмаг вәрдишинин олдуғуну етираф едән Калвин дејир: «Мән билирдим ки, бу, дүзҝүн дејил, лакин һеч ҹүр порнографијаја бахмаг истәјими боға билмирдим. Һәр дәфә бахдыгдан сонра өзүмү чох пис һисс едирдим. Нәһајәт, атам буну билди. Дүзүнү десәм, елә бил, чијнимдән ағыр бир јүк ҝөтүрдүләр. Тәрҝитмәк үчүн мәнә көмәк лазым иди, буну да етдиләр».\nКалвин порнографијадан узаг дурмағы өјрәнди. О дејир: «Порнографијаја алудә олмаг бөјүк бир сәһв иди. Мән онун аҹы нәтиҹәләрини һәлә дә чәкирәм, бахдыгларым вахташыры бејнимдә ҹанланыр. Һәрдән мәндә елә фикир јараныр ки, ҝөрәсән, бахмалы олмадығым шејләрә бахмаға һәлә дә давам етсәјдим, даһа нәләр ҝөрәрдим. Амма сонра отуруб дүшүнүрәм ки, Јеһова Аллаһын дедији кими даврандығым үчүн мән неҹә хошбәхт, неҹә тәмизәм вә ҝәләҹәјим неҹә дә парлагдыр».\nАсылылыг вә вәрдишләр Хошбәхтлик вә гәлб раһатлығы Ҝәнҹләрин суаллары Јенијетмәләр


Q=10	C=4	SS=5	LS=2	PS=0	DC=2	LC=0	SD=0	BS=0	G0=47	G1=39	G2=22	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Вјетнам Галисија дили Данимарка Индонезија Исвеч Литва Малта Мјанма Непал Нидерланд Норвеч Раратонга Самоа Соломон Адалары пиҹини Таити Тонга Уелс Украјна Фарер Чин (мандарин, садәләшдирилмиш) Чин (мандарин, әнәнәви) албан алман амһара африкаанс ашағы алман баса (Камерун) баск бикол болгар венда га газах ган гуарани гуҹарат гырғыз ермәни ермәни (гәрб) естон ефик зулу ибо иврит илок инҝилис испан италјан каонде карен (сго) каталан кечуа (Куско) кикујју кинјаруанда кирунди кореја коса лингала малагаси малај малајалам мам масатек (Хуаутла) маҹар нага-куки-чин (һакһа) науатл (Хуастека) науатл (Шимали Пуебла) науатл (мәркәзи) нгабар ндебеле (Зимбабве) оромо пангасинан полјак португал пәнҹаб румын рус сапотек (Лачигуири) себуан сепеди серб серб (латын) сетсвана сингал словак словен суаһили таи тамил тараски татар телугу тетум (Дили) тзелтал тив тигре тотонак тохолабал түрк урду ујғур (кирил) фанте фарс фин франсыз хорват чех читонга (Малави) чичева шона јапон јоруба јунан ҝүрҹү Һаити креолу һауса һилигајнон әрәб\nБиз «Рәббин ахшам јемәји», «Рәббин сүфрәси» вә «Ағанын шам јемәји» кими дә танынан Мәсиһин өлүмүнү анма мәрасимини Мүгәддәс Китабда дејилдији кими кечиририк (1 Коринфлиләрә 11:20; Инҹил, 1993; Инҹил, 1996). Диҝәр мәзһәбләрин бу мәрасимә даир инанҹлары вә ону кечирмәк тәрзләри Мүгәддәс Китаба әсасланмыр.\nМәсиһин өлүмүнү анма мәрасиминин кечирилмәсинин мәгсәди бизим уғрумузда өз ҹанындан кечән Иса Мәсиһә миннәтдарлығымызы билдирмәкдир (Мәтта 20:28; 1 Коринфлиләрә 11:24). Бу мәрасим ҝүнаһларымызын бағышланмасы үчүн кечирилән дини ајин дејил. Аллаһын Кәламы өјрәдир ки, ҝүнаһларымыз һансыса дини ајин васитәсилә јох, Иса Мәсиһә иман васитәсилә бағышланыр (Ромалылара 3:25; 1 Јәһја 2:1, 2).\nНечә дәфә кечирилмәлидир?\nИса Мәсиһ шаҝирдләринә анма мәрасимини кечирмәји тапшырмышды, анҹаг нечә дәфә кечирмәли олдуглары һагда һеч нә демәмишди (Лука 22:19). Бәзиләри фикирләшир ки, бу мәрасим һәр ај кечирилмәлидир. Башгалары исә буну һәр һәфтә, һәр ҝүн, ҝүндә бир нечә дәфә вә ја нә вахт лазым билсәләр, о вахт да кечирирләр. Анҹаг бу инсанлар бәзи мәгамлары нәзәрдән гачырырлар. Ҝәлин бу мәгамлара бахаг.\nИса анма мәрасимини Јәһудиләрин Пасха бајрамы ҝүнү тәсис етмишди. О, өзү дә елә һәмин ҝүн өлдү (Мәтта 26:1, 2). Бу, тәсадүф дејилди. Мүгәддәс Китабда Исанын гурбанлығы Пасха гузусу илә мүгајисә едилир (1 Коринфлиләрә 5:7, 8). Пасха бајрамы илдә бир дәфә кечирилирди (Чыхыш 12:1—6; Лавилиләр 23:5). Биринҹи әсрдә јашамыш мәсиһиләр Мәсиһин өлүмүнү анма мәрасимини дә илдә бир дәфә кечирирдиләр. Јеһованын Шаһидләри дә мәһз бу ҹүр едир.\nҜүнү вә сааты\nИса Мәсиһин кечирдији һәмин мәрасимин сајәсиндә биз тәкҹә онун нечә дәфә кечирилмәли олдуғуну јох, ҝүнүнү вә саатыны да мүәјјән едә билирик. Мәсиһ анма мәрасимини Мүгәддәс Китабдакы ај тәгвиминә әсасән ерамызын 33-ҹү илинин нисан ајынын 14-ү ҝүн батандан сонра тәсис етмишди (Мәтта 26:18—20, 26). Биз дә биринҹи әсрдә јашамыш мәсиһиләр кими анма мәрасимини илин һәмин ҝүнүндә кечиририк.\nЕрамызын 33-ҹү илинин 14 нисаны ҹүмә ҝүнүнә тәсадүф етсә дә, һәр ил бу мәрасим һәфтәнин мүхтәлиф ҝүнләринә дүшүр. Һәр ил бу ҝүнү мүәјјән етмәк үчүн биз мүасир јәһуди тәгвиминдән јох, Иса Мәсиһин дөврүндәки тәгвимдән истифадә едирик *.\nЧөрәк вә шәраб\nИса Мәсиһ бу мәрасим үчүн Пасха бајрамындан галмыш мајасыз чөрәкдән вә гырмызы шәрабдан истифадә етмишди (Мәтта 26:26—28). Онун нүмунәсини изләјәрәк биз дә тәркибиндә маја вә ја диҝәр гатгылар олмајан чөрәкдән вә гырмызы шәрабдан истифадә едирик. Бу шәраб үзүм ширәси јох, гарышдырылмамыш тәмиз шәраб олмалыдыр.\nБәзи мәзһәбләр маја гатылмыш чөрәкдән истифадә едирләр, һалбуки Мүгәддәс Китабда маја ҝүнаһ вә гүсурун рәмзи кими истифадә едилир (Лука 12:1; 1 Коринфлиләрә 5:6—8; Галатијалылара 5:7—9). Буна ҝөрә дә Мәсиһин ҝүнаһсыз бәдәнини јалныз мајасыз чөрәк тәмсил едә биләр (1 Бутрус 2:22). Бәзи мәзһәбләр өз инанҹларында ичкини һарам сајдыгларына ҝөрә шәрабы үзүм ширәси илә әвәз едирләр. Анҹаг бу, Аллаһын Кәламына әсасланмыр (1 Тимутијә 5:23).\nҺәрфи мәнада бәдән вә ган, јохса рәмзләр?\nҺәмин анма мәрасиминдә истифадә олунан мајасыз чөрәк вә гырмызы шәраб Иса Мәсиһин бәдәнинин вә ганынын рәмзи иди. Онлар бәзиләринин дүшүндүјү кими, мөҹүзәли шәкилдә бәдәнә вә гана чеврилмәмишди. Ҝәлин ҝөрәк Мүгәддәс Китаб бунларын рәмзи мәна дашыдығыны неҹә сүбут едир.\nӘҝәр Иса пејғәмбәр шаҝирдләринә онун ганыны ичмәји тапшырсајды, онда онлары Аллаһын ганла бағлы ганунуну позмаға тәһрик етмиш оларды (Јарадылыш 9:4; Һәвариләрин ишләри 15:28, 29). Бу, мүмкүнсүз бир шејдир, чүнки Иса Мәсиһ һеч вахт һеч кими Аллаһын ганын мүгәддәслији илә бағлы ганунуну позмаға тәшвиг етмәзди (Јәһја 8: 28, 29).\nӘҝәр һәвариләр һәгигәтән дә Иса Мәсиһин ганыны ичсәјдиләр, онда Иса демәзди ки, онун ганы ахыдылаҹаг. Белә демәклә о ҝөстәрди ки, ҝәләҹәкдә өзүнү гурбан верәҹәк (Мәтта 26:28).\nИса өзүнү бир дәфә гурбан верди (Ибраниләрә 9:25, 26). Әҝәр чөрәк вә шәраб онун бәдәнинә вә ганына чеврилсәјди, онда ҝәрәк онлар һәр дәфә Исанын ганыны ичиб, әтини јејәјдиләр.\nИса пејғәмбәр демәмишди ки, буну «мәни гурбан вермәк үчүн» един. О демишди: «Хатирәми јад етмәк үчүн буну һәмишә един» (1 Коринфлиләрә 11:24).\nЧөрәк вә шәрабын Исанын бәдәнинә вә ганына чеврилдијинә инананлар өз фикирләрини Мүгәддәс Китабын бәзи сөзләринә әсасландырырлар. Мәсәлән, бир чох Мүгәддәс Китаб тәрҹүмәләриндә Иса шәраб барәсиндә: «Бу, мәним ганымдыр», — дејир (Мәтта 26:28). Лакин Мәсиһин бу сөзләрини һәмчинин: «Бу,.. ганымы... тәмсил едир», «Бу, ганымын рәмзидир» кими дә тәрҹүмә етмәк олар *. Иса пејғәмбәр тәлим верәркән тез-тез бәнзәтмәләрдән истифадә едирди (Мәтта 13:34, 35).\nКимләр гәбул едә биләр?\nЈеһованын Шаһидләри Мәсиһин өлүмүнү анма мәрасимини кечирәркән, орада истифадә олунан чөрәк вә шәрабдан јалныз аз сајда инсан гәбул едир. Нијә?\nИса Мәсиһин ганынын төкүлмәси илә «јени әһд» бағланды. Бу әһд Јеһова Аллаһын гәдим Исраил халгы илә бағладығы әһди әвәз етди (Ибраниләрә 8:10—13). Мәсиһин өлүмүнү анма мәрасиминдәки символлардан јалныз јени әһдә дахил оланлар, јәни бүтүн мәсиһиләр јох, Аллаһ тәрәфиндән хүсуси «дәвәт алмыш» мәсиһиләр гәбул едә биләр (Ибраниләрә 9:15; Лука 22:20). Мүгәддәс Китабда онларын 144 000 нәфәр олдуғу дејилир. Онлар ҝөјдә Мәсиһлә бирликдә идарә едәҹәкләр (Лука 22:28—30; Вәһј 5:9, 10; 14:1, 3).\nБу кичик групдан фәргли олараг, әксәријјәтимиз јер үзүндә әбәди јашајаҹаг «бөјүк издиһамын» бир һиссәси олаҹағыг (Лука 12:32; Вәһј 7:9, 10). Јер үзүндә јашамаг үмидинә малик олан бизләр Мәсиһин өлүмүнү анма мәрасиминдәки символлардан гәбул етмәсәк дә, орада иштирак етмәклә Иса Мәсиһин бизим уғрумузда вердији гурбанлығына ҝөрә миннәтдарлыг билдирмиш олуруг (1 Јәһја 2:2).\n^ абз. 10 Мүасир јәһуди тәгвиминдә Нисан ајынын башланғыҹы астрономик јени ај илә мүәјјән едилир. Биринҹи әсрдә бу техникадан истифадә олунмурду. Гәдимдә Нисан ајы јени ајын Јерусәлимдә ҝөрүнмәсиндән башлајырды. Бу да астрономик ајын ҝөрүнмәсиндән бир вә ја бир нечә ҝүн сонра ола биләр. Мәһз буна ҝөрә дә Јеһованын Шаһидләринин анма мәрасимини гејд етдији тарих мүасир јәһудиләрин Пасха бајрамыны гејд етдији тарихдән фәргләнир.\n^ абз. 20 «A New Translation of the Bible» (Ҹејмс Мофат); «The New Testament—A Translation in the Language of the People» (Чарлз Б. Уиллиамс) вә «The Original New Testament» (Һју Ж. Шонфилд) бахын.\nМәсиһчиләр Пасха барәдә нәји билмәлидирләр? Ағамызын шам јемәји һәр биримиз үчүн һансы мәнаны дашыјыр?


Q=7	C=6	SS=3	LS=1	PS=0	DC=1	LC=0	SD=0	BS=1	G0=126	G1=95	G2=38	DLID=az_RU	BODY=«Нәғмәләр нәғмәси» китабында тәсвир олунан түкәнмәз мәһәббәт | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Италија жест дили Кирибати Колумбија жест дили Конго Литва Маврики креолу Македонија Мексика жест дили Непал Нидерланд Норвеч Самоа Сејшел креолу Тувалу Увеа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс ачоли ајмара бенгал бикол бислама болгар варај венда волајта газах ган гуарани гуахиро гуҹарат гырғыз дреһу дхолуо ермәни естон ефик занде зулу ибо иврит илок инҝилис исланд исоко испан италјан каннада каонде каталан кечуа (Боливија) кечуа (Куско) кикамба кикујју килуба кинјаруанда кирунди кисонге кореја коса крио куангали куанјама латыш лози лувале луганда лунда малагаси малај малајалам мамбве-лунгу маратһ мајја маҹар михе монгол море ндебеле ндебеле (Зимбабве) ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус рус жест дили санго сапотек (Истм) свати себуан сепеди серб серб (латын) сесуто (Лесото) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тетум (Дили) тив тигре ток-писин тсонга тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева чокве чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\n«[Мәһәббәтин] алову алышыб-јаныр; Јаһын аловудур» (НӘҒМӘ. Н. 8:6, ЈЕНИ ДҮНЈА ТӘРҸҮМӘСИ).\nНәјә ҝөрә демәк олар ки, киши илә гадын арасында әсил мәһәббәт ола биләр?\nЕвли мәсиһчиләр «Нәғмәләр нәғмәси» китабындан нә өјрәнә биләрләр?\nСубај мәсиһчиләр ҝөрүшмәклә вә һәјат јолдашы сечмәклә бағлы бу китабдан нә өјрәнә биләрләр?\n1, 2. «Нәғмәләр нәғмәси» китабыны нәзәрдән кечирмәк кимләр үчүн фајдалы ола биләр вә нәјә ҝөрә? (Мәгаләнин әввәлиндәки шәклә бахын.)\n«ОНЛАРЫН севҝиси бахышларындан ҝөрүнүр. Ҝөр неҹә нәвазишлә әл-әлә тутублар! Һеч ким онларын мәһәббәтини дана билмәз!» Бу фикир бәјлә ҝәлинин никаһ мәрузәсини сөјләјән ағсаггалын ағлындан кечир. Ағсаггал рәгс едән тәзәбәјлә ҝәлинә баха-баха дүшүнүр: «Ҝөрәсән, онларын никаһы заманын сынағындан кечәҹәк? Илләр өтдүкҹә онларын мәһәббәти ҝүҹләнәҹәк, јохса бухарланыб јоха чыхаҹаг?» Киши илә гадын арасындакы мәһәббәтин әсил ҝөзәллији онун сарсылмаз вә сөнмәз олмасындадыр. Бу ҝүн бу гәдәр чох никаһын дағылдығыны ҝөрәндә, һаглы олараг белә бир суал јараныр: ҝөрәсән, мәһәббәт түкәнмәз ола биләр?\n2 Һәтта гәдим Исраилин падшаһы Сүлејманын дөврүндә белә әсил мәһәббәтә надир һалларда раст ҝәлинирди. Сүлејман падшаһ дөврүнүн әхлаги вәзијјәтини белә тәсвир етмишди: «Мин кишинин ичиндә бир јахшысыны тапдым, амма бу гәдәр гадынын ичиндә бир јахшысыны тапмадым. Анҹаг буну өјрәндим ки, Аллаһ инсанлары камил јаратды, онлар исә гарышыг фикирләрә дүшдү» (Ваиз 7:26—29). Сүлејман падшаһын дөврүндә, әсас етибарилә, Баала ибадәт едән јаделли гадынларын тәсири алтында әхлаг нормалары дәјәрини о гәдәр итирмишди ки, әхлаглы кишијә вә ја гадына раст ҝәлмәк мүшкүл мәсәлә иди *. Амма бу сөзләри демәздән тәхминән 20 ил әввәл Сүлејманын јаздығы «Нәғмәләр нәғмәси» китабындан ҝөрүнүр ки, киши илә гадын арасында сарсылмаз мәһәббәт ола биләр. Һәмчинин бу китабда бу ҹүр мәһәббәтин неҹә олдуғу вә неҹә тәзаһүр едилдији ајдын тәсвир олунур. Јеһованын һәм евли, һәм дә субај хидмәтчиләри бу китабы диггәтлә нәзәрдән кечириб белә мәһәббәт һагда чох шеј өјрәнә биләрләр.\nӘСИЛ МӘҺӘББӘТ МҮМКҮНДҮР!\n3. Нә үчүн киши илә гадын арасында әсил мәһәббәтин олмасы мүмкүндүр?\n3 Нәғмәләр нәғмәси 8:6 ајәсини охујун. Мәһәббәти тәсвир едән «Јаһын алову» ифадәсиндә дәрин мәна ҝизләниб. Әсил мәһәббәт о мәнада «Јаһын аловудур» ки, бу ҹүр мәһәббәтин мәнбәји Јеһовадыр. О, инсаны Өзүнә бәнзәр, севмәк габилијјәти илә јарадыб (Јар. 1:26, 27). Аллаһ илк гадыны, Һәвваны јарадыб Адәмә верәндә о, өз һиссләрини шаиранә сөзләрлә ифадә етди. Сөзсүз ки, Һәвва да ҝөтүрүлдүјү инсана, Адәмә гаршы доғмалыг һисс етди (Јар. 2:21—23). Јеһова инсанлары севмәк габилијјәти илә јаратдығындан киши илә гадын арасында сарсылмаз вә түкәнмәз мәһәббәтин олмасы мүмкүндүр.\n4, 5. «Нәғмәләр нәғмәси» китабы нәдән бәһс едир?\n4 Киши илә гадын арасындакы мәһәббәтин сарсылмаз вә даими олмагдан башга диҝәр јөнләри дә вар. «Нәғмәләр нәғмәси» китабында мәһәббәтин бу јөнләри ҝөзәл шәкилдә тәсвир олунуб. Бу китаб сөзләри опера мәтнинә бәнзәјән нәғмә шәклиндә јазылыб вә Шунем, јахуд Шулем кәндиндән олан ҝәнҹ гызла чобанын ешг һекајәсидир. Сүлејман падшаһ дүшәрҝәсинин јахынлығындакы үзүмлүкләрин гаровулуну чәкән бу гызын ҝөзәллијинә мәфтун олуб ону өз дүшәрҝәсинә ҝәтиздирир. Лакин елә әввәлдән мәлум олур ки, гыз чобана ашигдир. Сүлејман онун үрәјини фәтһ етмәјә чалышса да, гыз севҝилисинә говушмағын һәсрәтиндә олдуғуну ачыг-ајдын сөјләјир (Нәғмә. н. 1:4—14). Чобан дүшәрҝәјә јол тапыр вә орада онлар бир-биринә көнүл охшајан сөзләр дејирләр (Нәғмә. н. 1:15—17).\n5 Сүлејман падшаһ гызы ҝөтүрүб Јерусәлимә гајыдыр. Чобан да гызын далынҹа ҝедир (Нәғмә. н. 4:1—5, 8, 9). Падшаһын гызын көнлүнү овсунламаг ҹәһдләри боша чыхыр (Нәғмә. н. 6:4—7; 7:1—10). Ахырда падшаһ гызы евинә бурахыр. Нәғмәнин сонунда гыз севҝилисинин аһу кими гачыб ону гаршыламаға ҝәлмәсини арзулајыр (Нәғмә. н. 8:14).\n6. Бу әсәрдә данышанлары мүәјјән етмәк нәјә ҝөрә чәтиндир?\n6 Сүлејманын «Нәғмәләр нәғмәси» китабы дәрин мәналы вә ҝөзәл әсәрдир. Лакин бу нәғмәдә диалогларын, монологларын вә рөјаларын кимә аид олдуғуну мүәјјәнләшдирмәк чәтиндир (Нәғмә. н. 1:1). Бир лүғәтә әсасән, «бу китабда әсас мәсәлә мөвзу, һадисәләрин нәгли вә персонажлар кими амилләр дејил» («The Неw Interpreter’s Dictionary of the Bible»). Әсәрин лирик вә поетик үслубуну позмамаг үчүн данышанларын ады чәкилмир. Анҹаг кимин нә дедијини персонажларын дедији вә онлара үнванланан сөзләрдән билмәк олур.\n«НӘВАЗИШЛӘРИН ШӘРАБДАН ШИРИНДИР»\n7, 8. «Нәғмәләр нәғмәси» китабында јазылан нәвазишли сөзләр барәдә нә демәк олар? Нүмунәләр чәкин.\n7 «Нәғмәләр нәғмәси» китабы гызла чобанын бир-биринә дедији нәвазишли сөзләрлә долудур. Тәхминән 3000 ил бундан әввәлки шәрг тәфәккүрүнү әкс етдирән бу сөзләр мүасир охуҹуја гәрибә ҝәлә биләр. Амма бу сөзләрдәки дәрин мәна вә һиссләр бизә јад дејил. Мәсәлән, чобан јарына «ҝөјәрчин ҝөзлү» дејиб онун меһрибан, фүсункар ҝөзләрини вәсф едир (Нәғмә. н. 1:15). Гыз исә онун ҝөзләрини ҝөјәрчинин ҝөзләринә јох, ҝөјәрчинин өзүнә бәнзәдир. (Нәғмәләр нәғмәси 5:12 ајәсини охујун.) Гызын нәзәриндә оғланын ҝөзүнүн гара ҝиләси сүддә јујунан ҝөјәрчинә охшајыр.\n8 Нәғмәдә јалныз заһири ҝөзәллик вәсф едилмир. Мәсәлән, ҝәлин ҝөрәк чобан гызын дедији сөзләр барәдә нә дејир. (Нәғмәләр нәғмәси 4:7, 11 ајәләрини охујун.) Оғлан дејир ки, гызын «додагларындан шаны балы ахыр». Адәтән, шаны балы чәкилмиш балдан даһа ширин вә әтирли олур. Гызын дилинин алтында бал вә сүдүн олмасы о демәкдир ки, онун сөзләри хошдур, гәлб охшајыр. Сөзсүз ки, чобан гыза: «Тәпәдән дырнаға гәдәр ҝөзәлсән, јарым, тамамилә ејибсизсән», — дејәндә тәкҹә онун заһири ҝөзәллијини нәзәрдә тутмурду.\n9. а) Әрлә-арвад арасындакы мәһәббәт өзүнә нәләри дахил едир? б) Нәјә ҝөрә әрлә арвадын бир-биринә нәвазишли сөзләр демәси ваҹибдир?\n9 Никаһ севҝи-мәһәббәтдән касад разылашма вә ја сазиш дејил. Әслиндә, мәһәббәт мәсиһчи аиләсинин өзүлүнү тәшкил едир. Бәс сөһбәт һансы мәһәббәтдән ҝедир? Мүгәддәс Китаб принсипләринә әсасланан мәһәббәтдән? (1 Јәһ. 4:8). Аилә үзләри арасында олан мәһәббәтдән? Әсил достлар арасында олан сәмими вә сәдагәтли мәһәббәтдән? (Јәһ. 11:3). Јохса романтик мәһәббәтдән? (Сүл. мәс. 5:15—20). Сөзсүз ки, әр-арвад арасында олан әсил вә сөнмәз мәһәббәтдә бүтүн бунлар вар. Мәһәббәт изһар едиләндә ајдын дујулур. Она ҝөрә дә әр-арвадын башы ҝүндәлик гајғылара гарышмамалыдыр, онлар вахт тапыб бир-биринә нәвазишли сөзләр демәлидир. Бу ҹүр сөзләр аиләдә әмин-аманлығы, сәадәти горумаға көмәк едир. Бәзи халгларда оғлана гызы, гыза оғланы гоһумлары сечир, буна ҝөрә дә тој ҝүнүнә кими оғланла гыз бир-бирини дүз-әмәлли танымыр. Бу ҹүр гурулан аиләләрдә мәһәббәти сөзлә ифадә етмәк хүсусилә зәруридир. Бу, онларын мәһәббәтини аловландырар вә никаһларыны мөһкәмләндирә биләр.\n10. Нәвазишли сөзләрин хатирәләри нәјә көмәк едә биләр?\n10 Әрлә арвадын бир-биринә нәвазишли сөзләр демәсинин башга мүсбәт ҹәһәти дә вар. Сүлејман падшаһ шуламлы гыза «дүјмәләри ҝүмүшдән гызыл силсилә» вәд едир, гыза тәрифләр јағдырыр, онун ај тәк ҝөзәл, ҝүн тәк парлаг олдуғуну дејирди (Нәғмә. н. 1:9—11; 6:10). Анҹаг гыз севдији чобана вәфалы галды. Бәс оғландан ајры дүшдүјү вахт гыза ҝүҹ вә тәскинлик верән нә иди? Ҹавабы гыз өзү дејир. (Нәғмәләр нәғмәси 1:2, 3 ајәләрини охујун *.) Она көмәк едән чобанын нәвазишли сөзләринин хатирәләри иди. Гыз үчүн бу нәвазишли сөзләр үрәкләри хошһал едән шәрабдан ширин иди, оғланын ады исә ону баша чәкилән әтирли јағдан даһа чох раһатлашдырырды (Мәз. 23:5; 104:15). Бәли, ифадә олунан мәһәббәтин хош хатирәләри мәһәббәти мөһкәм едә биләр. Әрлә арвадын севҝиләрини бир-бириләринә тез-тез ифадә етмәләри олдугҹа ваҹибдир!\n«ГӘЛБИМДӘ МӘҺӘББӘТ... ОЈАТМАЈЫН, ӨЗҮ ОЈАНМАЈЫНҸА»\n11. Субај мәсиһчиләр шуламлы гызын Јерусәлим гызларыны анд вермәсиндән нә өјрәнә биләрләр?\n11 Һәмчинин субај мәсиһчиләр, хүсусилә дә һәјат јолдашы ахтаранлар «Нәғмәләр нәғмәси» китабындан чох шеј өјрәнә биләр. Ҝәнҹ гыз Сүлејман падшаһы севмирди. О, Јерусәлим гызларыны анд вериб деди: «Гәлбимдә мәһәббәт ајылтмајын, ојатмајын, өзү ојанмајынҹа» (Нәғмә. н. 2:7; 3:5, ЈД). Ахы гаршысына чыхан һәр адама инсанын романтик һиссләр бәсләмәси дүзҝүн дејил. Буна ҝөрә дә јахшы олар ки, аилә гурмаг истәјән мәсиһчи гаршысына әсил мәнада севә биләҹәји инсан чыханадәк сәбирлә ҝөзләсин.\n12. Шуламлы гыз нәјә ҝөрә чобаны севирди?\n12 Шуламлы гыз нәјә ҝөрә чобаны севирди? Дүздүр, оғлан јарашыглы иди, «аһуја» бәнзәјирди. Әлләри гызыл будаг кими гүввәтли иди, гычлары мәрмәр сүтунлар кими ҝөзәл вә мөһкәм иди. Анҹаг бу ҹаван садәҹә јарашыглы вә ҝүҹлү дејилди. Гызын ҝөзүндә севҝилиси бүтүн оғланлардан фәргләнирди, о, «мешәдәки ағаҹлар арасында алма ағаҹына охшајыр»ды. Әҝәр Јеһоваја садиг олан бир гыз оғлан һаггында белә дүшүнүрдүсә, демәли, бу оғлан Аллаһы севән адам иди (Нәғмә. н. 2:3, 9; 5:14, 15).\n13. Чобан гызы нә үчүн севирди?\n13 Бәс шуламлы гыз һагда нә демәк олар? Гызын ҝөзәллији һәмин вахт алтмыш мәләкәси, сәксәнә јахын ҹаријәси вә сајсыз-һесабсыз кәнизи олан падшаһы валеһ етмишди. Буна бахмајараг, гыз өзү һагда дејирди: «Мән... ади зәфәран ҝүлүјәм» (ЈД). Гыз һәддән артыг садә вә тәвазөкар иди. Тәәҹҹүблү дејил ки, чобанын ҝөзүндә гыз тиканлар арасында занбаг кими иди, о, һеч дә ади ҝүлә бәнзәмирди. Бәли, шуламлы гыз Јеһоваја садиг иди (Нәғмә. н. 2:1, 2; 6:8).\n14. «Нәғмәләр нәғмәси» китабында тәсвир олунан мәһәббәт аилә гурмаг истәјән мәсиһчиләрә нә өјрәдир?\n14 Мүгәддәс Китабда конкрет нәсиһәт верилир ки, мәсиһчиләр јалныз «Ағамызын хидмәтчиси» илә аилә гурсунлар (1 Кор. 7:39). Аилә гурмаг истәјән мәсиһчи иманына шәрик олмајан инсанла романтик мүнасибәтләр јаратмыр, өзү үчүн һәјат јолдашыны Јеһоваја сәдагәтлә хидмәт едән инсанлар арасындан сечир. Бундан әлавә, һәјатын аҹы ҝерчәкликләри гаршысында аиләдәки сүлһү вә руһани аб-һаваны горумаг үчүн иман вә Аллаһа сәдагәт тәләб олунур. Буна ҝөрә дә јахшы оларды ки, мәсиһчи ҝәләҹәк һәјат јолдашында бу кејфијјәтләри ахтарсын. Чобанла гыз да бир-бириндә мәһз бу кејфијјәтләри тапмышды.\n«НИШАНЛЫМ ГЫФЫЛЛЫ БАҒ КИМИДИР»\n15. Шуламлы гыз субајлар үчүн нәдә нүмунәдир?\n15 Нәғмәләр нәғмәси 4:12 ајәсини охујун *. Чобан нә үчүн севҝилисини гыфыллы баға бәнзәдир? Һасара вә ја чәпәрә алынмыш баға һәр адам ҝирә билмәз. Ора анҹаг гыфыллы гапыны ачыб ҝирмәк олар. Гыз өз үрәјини јалныз ҝәләҹәк һәјат јолдашы олан чобана вердији үчүн белә бир баға бәнзәдилирди. Падшаһын тәклифләринә ујмамагла о ҝөстәрди ки, тајбатај ачылан гапы јох, бир һасардыр (Нәғмә. н. 8:8—10). Ејнилә, иманлы субај мәсиһчи дә өз мәһәббәтини ҝәләҹәк һәјат јолдашы үчүн сахлајыр.\n16. «Нәғмәләр нәғмәси» китабындан ҝөрүшмәклә бағлы нә өјрәнмәк олар?\n16 Ҝөзәл бир јаз ҝүнү чобан гызы ҝәзмәјә чағырыр. Анҹаг гызын гардашлары ҝетмәјә иҹазә вермирләр. Гызы үзүмлүкләрин гаровулуну чәкмәјә ҝөндәрирләр. Мәҝәр онлар баҹыларына етибар етмирдиләр? Јохса фикирләширдиләр ки, гызын үрәјиндән пис шејләр кечир? Хејр, онлар садәҹә еһтијат едирдиләр ки, баҹылары бирдән сајыглығыны итириб јанлыш һәрәкәтә јол верәр (Нәғмә. н. 1:6; 2:10—15). Субај мәсиһчиләр бундан нәтиҹә чыхара биләрләр. Ҝөрүшән заман еһтијатлы олмаг лазымдыр ки, мүнасибәтләр ләкәләнмәсин. Онлар тәклијә чәкилмәмәлидирләр. Саф нәвазишләр ҝөстәрмәкдә пис бир шеј олмаса да, еһтијаты әлдән вермәк олмаз.\n17, 18. «Нәғмәләр нәғмәси» китабыны нәзәрдән кечирмәјин сизә һансы фајдасы олду?\n17 Адәтән, мәсиһчиләр бир-бирини севиб евләнирләр. Јеһова никаһы даими издиваҹ олараг јарадыб. Одур ки, әрлә арвад әлләриндән ҝәләни етмәлидирләр ки, онларын бир-биринә олан мәһәббәти нәинки сөнмәсин, һәтта ҝүнү-ҝүндән аловлансын (Марк 10:6—9).\n18 Јәгин һәр кәс истәјәр ки, гаршысына үрәкдән севә биләҹәји адам чыхсын. Араларындакы мәһәббәт «Нәғмәләр нәғмәси»ндәки кими мөһкәм, сөнмәз олсун. Истәр һәјат јолдашы ахтаранлара, истәрсә дә артыг аиләли оланлара арзумуз будур ки, гој мәһәббәтиниз әсил мәһәббәт, Јаһын алову олсун! (Нәғмә. н. 8:6).\n^ абз. 2 «Ҝөзәтчи гүлләси» журналынын 2007-ҹи ил 15 јанвар сајынын 31-ҹи сәһифәсинә (рус.) бахын.\n^ абз. 10 Јени Дүнја Тәрҹүмәси: «Гој ләбләрин мәни өпсүн, чүн нәвазишләрин шәрабдан шириндир. Әтиринин гохусу нә хошдур, адын баша төкүлән әтирли јағ кимидир. Буна ҝөрә гызлар сәнә ашигдир».\n^ абз. 15 Јени Дүнја Тәрҹүмәси: «Мәним баҹым, нишанлым, гыфыллы бағ кимидир. Гыфыллы бағ, мөһүрлү булаг кимидир».


Q=18	C=0	SS=0	LS=9	PS=9	DC=0	LC=0	SD=0	BS=4	G0=1	G1=0	G2=0	DLID=az_RU	BODY=Нәғмә 137—Мөмин гадынлар — мәсиһи баҹылар | Дини маһны\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Исвеч Кирибати Литва Маврики креолу Македонија Мјанма Ниас Нидерланд Норвеч Понапе Самоа Сејшел креолу Таити Украјна Фиҹи адангме албан алман амһара аракуан африкаанс ајмара баса (Камерун) бауле бикол бислама болгар булу волајта га ган гуарани гырғыз дигорон дуала еве ермәни илок инҝилис исланд испан италјан каонде карен (сго) кечуа (Ајакучо) кечуа (Боливија) кечуа (Куско) киконго кикујју килуба кинјаруанда кирунди кореја куангали куанјама күрд курманҹи (Гафгаз) латыш лингала лози лувале луганда макуа малагаси малај мамбве-лунгу маҹар нгангела ндау ндебеле нзема олу конзо оромо осетин пангасинан папјаменто (Күрасао) пиҹин (Камерун) полјак португал рус себуан сена серб серб (латын) сингал суаһили тагалог таи татар тви телугу тетела тигре ток-писин тумбука түрк фарс фон франсыз хорват чибемба чилуба чинјанја читонга читонга (Малави) чичева чокве шона јао јунан Һаити креолу һилигајнон\nМөмин гадынлар — мәсиһи баҹылар\n1. Сара, Әстәр, Мәрјәм, Һәннә вә Руттәк\nБир чох гадын гочаг вә садиг олмуш,\nДаим Рәббә лајиг бир өмүр сүрмүш,\nАдлары гејд олунмушдур Кәламда.\nЕләси вар, билмирик адын биз,\nАмма Рәбб разыјды һәмин гадынлардан.\n2. Мәрд үрәкли, лүтфкар, ҹомәрд олмушлар,\nБудур гадын үчүн ән ҝөзәл бәзәк.\nГој олсунлар бизә һәр ишдә өрнәк,\nҜејинәк һәлим руһун либасыны.\nО гадын ки, пак һәјат сүрәрсә,\nМүтләг дадаҹагдыр ҝөзәл бәһрәсини.\n3. Еј аналар, гызлар вә ҝәлинләр, сиз\nШөвглә едирсиниз Рәбб үчүн хидмәт,\nО ҝөстәрәр сизә лүтф вә кәрамәт.\nҺәм садәдир, һәм ҝөзәлдир гәлбиниз.\nБаҹылар, сиз билин ки, Јеһова\nЧох гәдирбиләндир, итмәз зәһмәтиниз.\n(Һәмчинин бахын: Филип. 4:3; 1 Тим. 2:9, 10; 1 Бут. 3:4, 5.)\nМөмин гадынлар — мәсиһи баҹылар (Нәғмә 137)


Q=1	C=0	SS=0	LS=1	PS=0	DC=0	LC=0	SD=0	BS=1	G0=67	G1=50	G2=20	DLID=az_RU	BODY=ҸАВАНЛАРА Тә’ЛИМ - Аллаһын елчиси\nҸАВАНЛАРА ВәЗИФә ВЕРМәК\nРәСУЛУЛЛАҺ (С) Вә ГАДЫНЛАР\nАЗАДЛЫГ Вә ГАДЫНЛАРЫН ИШТИРАКЫ\nәҝәр дин ҝәнҹләрә бу гәдәр әһәмијјәт верәрәк, «азғынлар сизин ҝәнҹләринизи јолдан чыхармамыш онларын сорағына ҝедин» дејә бујурурса, бунун сәбәби тәкҹә е’тигад, инам мәсәләси дејил. Мүхтәлиф бахымлардан ҝәнҹләрин тәһсил алмасы тә’кид олунур. Һәзрәт (с) бујурур: «Өвладларыныза атыҹылыг вә үзҝүчүлүк өјрәдин» («Вәсаил» 12-ҹи ҹилд). Һәзрәт (с) ҹәмијјәтин еһтијаҹлы олдуглары фәннләрин гајғысына галырды. Һәр дөврүн өз еһтијаҹлары вардыр. Дини бир ҹәмијјәт вахтлы-вахтында бу еһтијаҹлара нәзәрә алараг, сағлам әјләнҹәләрин, идман вә саир саһәләрин тәшкилинә диггәт јетирилмәлидир. Исте’дадларын чичәкләнмәси үчүн лазымы шәраит јарадылмалыдыр.\nҺәзрәт (с) ҹаванлара мәс’улијјәт, вәзифә верәрди. Онлары һеч вахт кәнарлашдырмаз, һәтта бөјүк вәзифәләр тапшырарды. Мүхтәлиф иҹтимаи мәс’улијјәтләрдә ҝәнҹләр иштирак едәрдиләр.\nҺәзрәт (с) ҝәнҹләрә о гәдәр инанырды ки, вәзифәдә өзүнүн доғрулданларын исте’дадындан там фајдаланырды. О, ҝәнҹләрә вәзифәләр тапшырар вә һеч бир сәбәб ону фикриндән дашындырмазды. Өз инамында ҹиддилик ҝөстәрирди. Бу инам сәбәбиндән һәзрәтин әтрафыны ҹаванлар тутарды вә онун тәдбирләри ҹаванлар тәдбири иди. Онун јахынлары ҹаванлар нәслиндә тәшкил олунарды. Һиҹаз ҝәнҹләри һәзрәтә о гәдәр мәфтун олмушдулар ки, өз ата-аналарындан, вәтәнләриндән әл чәкмишдиләр. Онлар чәтин шәраитдә амалларын сәдагәтли галмышдылар. Һәтта рисаләтин илк чичәкләри ҝәнҹләр арасында ҹүҹәрмишди. Ҝәнҹләр о гәдәр дәрин инама сарылмышдылар ки, дини тәдбирләри шәһәрдә кечирмәк мүмкүн олмајанда шәһәр кәнарына чыхардылар.\nРәсулуллаһ (с) бөјүк мәдәни, иҹтимаи, һәрби вәзифәләри ҹаванлара һәвалә едәрди. Һәзрәтин Мәдинәјә һиҹрәтиндән әввәл ҝәнҹ Мәс’әб ибни әмир мәдәни вә тәблиғи рисаләтин иҹрасы үчүн Мәдинәјә ҝөндәрилир. Һәмин бу ҝәнҹ Бәдр вә Үһүд дөјүшләринин бајрагдары олур вә Үһүд дөјүшүндә шәһадәтә јетишир.\nИјирми бир јашлы Итаб ибни әсид Мәккәнин фәтһиндән сонра һәзрәт тәрәфиндән Мәккә валиси кими сијаси ишләрә мәс’ул тә’јин едилир. Һансы ки, сәһабәләр арасында ондан јашлылары чох иди. Бә’зиләри ҹаван олдуғу үчүн е’тираз етдикдә һәзрәт гәтијјәтлә ҹаваб верир ки, вәзифәјә тә’јинатда өлчү јаш јох, ләјагәт вә фәзиләтдир. Һәр јашлы инсан ләјагәтли олмур. Башга сөзлә, јаш бөјүклүк сәбәби дејил. Бөјүклүк ләјагәт вә фәзиләтдир. Бу сөзләр Мәккәнин дини тәблиғатчысы ијирми алты јашлы Мәаз ибни Ҹәбәлә дә аиддир. («Сиреји һәләби» 3-ҹи ҹилд).\nЕјни һал румлулара гаршы көнүллү дөјүшчүләрин башчысы Үсамә ибни Зејдин тә’јинатында да мүшаһидә едилир. Көнүллүләр арасында јашлылар нә гәдәр чох олса да, һәзрәт он сәккиз јашлы ҝәнҹи сәркәрдә тә’јин едир. Е’тираз едәнләрә ејни ҹаваб верир. Үсамә өз атасы кими бу мәгама лајигдир. Бу һәзрәтин үсулудур. Ҝәнҹләрин башчы тә’јин олунмасына ҝөрә дөјүшдән јајынанлар олурду. Әбу әјјуб әнсари беләләриндән иди. гысасы, һәзрәтин әтрафы ҹаванлар иди. Һәзрәтин бујурдуғу «мәнә ҹаванларла јардым едилди» сөзләри һәгигәтдир.\nГадынлар һаггында ҝөрүшләр вә онларын мүхтәлиф саһәләрдә иштиракы даим фәргли олмушдур. Бу фәргләр гадынлар һаггында инам вә мәдәнијјәтләрин фәргиндән доғмушдур. Ҹәмијјәтин икидә бирини тәшкил едән гадынлар һаггында дүзҝүн програм һазырламаг һеч бир бәшәр нәзәријјәсинә нәсиб олмамышдыр. Чүнки дүзҝүн бир програмын һазырланмасы үчүн гадынларын руһијјәләри, мејлләри вә гүввәләри билинмәлидир. Јалныз илаһи вәһјдән доған пејғәмбәр програмларында дејилән шәртләр өдәнир.\nМәдәнијјәтләр фәргли олдуғу үчүн онларын нәтиҹәләри дә фәрглидир. Гадын шәхсијјәтинин горунмасы, онун азадлығы һаггында мүхтәлиф нөгсанлы дүшүнҹәләр сәбәбиндән нәтиҹәләр ја ифрата варыр, ја да үздән кечир. Ујғунсузлугларын чоху охуҹулара ајдындыр.\nән әһәмијјәтлиси будур ки, дини мәдәнијјәт, хүсусилә дә ислам мәдәнијјәти гадын шәхсијјәтини там дүзҝүн таныдығы үчүн онун програмлары да һәгигидир. Бу програм нөгсансыз шәкилдә онларын фәрди вә иҹтимаи мөвгеләрини мүәјјәнләшдирмәк ҝүҹүнә маликдир. Дин гадын шәхсијјәтини дүзҝүн танымагла онун үчүн програмлар һазырлајыр. Бу програмларда гадынын һәм шәхсијјәти, һәм дә дини вә иҹтимаи азадлыглары әкс олунур. Рәсулуллаһ (с) илаһи вәһјдән илһамланараг онларын инкишафы үчүн мејдан ачыр вә онлары зилләтдән, тәһгирләрдән, нөкәрчиликдән хилас едир. Белә ки, гадынлар кишиләрлә чијин-чијинә өз һөрмәтләрини горумагла азад шәкилдә ҹәмијјәтдә иштирак едирләр. Елм вә биликләрә јијәләнмәкдә гадынын киши илә бәрабәр олмасы, мүхтәлиф саһәләрдәки мүвәффәгијјәтләр гадын ҹәмијјәтинин имканларыны ашкарлады. Рәсулуллаһын (с) иҹтимаи-сијаси һөкумәтиндә вәһјин чичәкләнмәси дөврүндә гадынлар кишиләрлә јанашы фәзиләт мүсабигәсинә чыхдылар. Һәтта бә’зи саһәләрдә гадынлар ирәли чыхдылар вә инсани, мәнтиги һүгугларыны ҝери гајтардылар.\nҺәзрәтин мүасири олан гадынлар иҹтимаи-сијаси, һәтта һәрби саһәләрдә иштирак үчүн фүрсәт тапдылар. Мүһарибәләрдә ислам гошунунда гадынлар јардымда, һәтта дөјүшләрдә иштирак едирдиләр. Елм вә мәдәнијјәтҹә о гәдәр јүксәлмишдиләр ки, рәһбәрин һүзуруна ҝедиб, мүхтәлиф мәсәләләр барәдә сөһбәтләр апарырдылар. Һәтта суалларын чоху азадлыг, мәһдудијјәтләр, мүхтәлиф саһәләрдә иштирак етмә кими әсас мәсәләләрә аид олунурду. Језид гызы әсманын пејғәмбәрлә сөһбәти буна бариз нүмунәдир. Әсма бир дәстә гадынын нүмајәндәси кими һәзрәтин (с) һүзуруна ҝедиб, гадын азадлығы, кишиләрлә олан фәргләр барәдә о гәдәр ҝөзәл суал верди ки, һәм пејғәмбәри, һәм дә онун јахынларыны әһсән демәјә вадар етди.\nРәсулуллаһ (с) ҹәмијјәти гадынларын исте’дадынын, мәдәднијјәтинин, сән’әтинин инкишаф оҹағы иди. Бу рисаләт кишиләрлә јанашы гадынлар үчүн кәрамәт, шәрафәт, азадлығы һәдијјә ҝәтирди. Бу ҹәмијјәт гуру, јерсиз мәһдудијјәтләр гојмады. Гојулмуш мәһдудијјәтләр гадынларын вә ҹәмијјәтин иффәтинин һифзи үчүн иди. Кәрамәт горундуғу үчүн исте’дадлар чичәкләнирди. Гадынын ҹәмијјәтә чыхмасынын чәтинликләри вардыр. Мүасир дүнја гадынларын ҹәмијјәтдә иштиракы илә дејиләнләрә шаһид олмушдур. Рәсулуллаһ (с) гадынлара азадлығы кәрамәтлә бир јердә вермишдир. Онларын иҹтимаи-сијаси һәјатда иштиракы өз һүгугларыны горумаг мәгсәди дашыјыр. Ислами азадлыг бу ҝүнкү азадлыгла ејниләшдирилә билмәз. Бу ҝүнкү дүнја азалыг вә гадын һүгуглары ады алтында һејвани бир азадлыг тәгдим едир. Гадынын кәрамәти мүхтәлиф јолларла ајаг алтында тапдаланыр. Бу ҝүнкү азадлыг өз игтисади тәблиғатында гадын иффәтини алчалдараг ондан васитә кими истифадә едилир. Бу азадлыг дејил. Бу јатаг отағыны күчәјә чыхармаг, инсани һәјаты боғмагдыр! Иффәт вә кәрамәти әрсәјә чыхармаг илаһи дәјәрдир вә Рәсуллаһ (с) бу азадлыгла фәхр едир.


Q=7	C=0	SS=0	LS=7	PS=0	DC=0	LC=0	SD=0	BS=0	G0=9	G1=9	G2=6	DLID=az_RU	BODY=Mart 6, 2018 - 3:19 PM Хәбәрин коду : 884643 Мәнбә : Исламинсеси Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Партијанын Тәртәр Рајон Комитәсинин сәдри Әли Зејналов узун сүрән ағыр хәстәликдән дүнјасыны дәјишиб.\nӘли Зејналов 1950 ҹи илдә Тәртәр рајонунун Гарагојунлу гәсәбәсиндә анадан олуб. Али тәһсилли игтисадчы олса да өмрүнүн чох һиссәсини иҹтимаи-сијаси ишләрә һәср етмишдир. Фәал һәјат мөвгеји ону јашадығы рајонун вә өлкәнин ҝениш иҹтимајәтинә танытмышдыр. Меһрибан, сәмими вә үнсијјәтҹил характерә малик инсан кими Әли Зејналов ҹәмијјәтин бүтүн тәбәгәләри тәрәфиндән һөрмәт вә иззәтлә гаршыланырды. Вәтәнпәрвәр, торпағына, елинә вә халгына бағлы Ә.Зејналов Тәртәрин јағы дүшмәндән горунмасында дәфәләрлә өлүмүн үзәринә ҝетмиш, истәр вахтилә көнүллү дөјүшчүләри, истәрсә дә һазыркы дөврдә Силаһлы Гүввәләрин әсҝәрләрини ермәни гәсбкарлары илә дөјүшә руһландырмагла, онларда ишғалчылара гаршы нифрәт һисси јарадырды.\nӘли Зејналов сијаси фәалијјәтә Азәрбајҹан Ислам Партијасында башлајыб. О, партија сыраларында 20 илдән артыг фәалијјәт ҝөстәриб. Ә.Зејналов гурумун Тәртәр Рајон Комитәсинин сәдри вәзифәсини дашыдығы узун илләр әрзиндә әтрафына әгидәли, мәнәви сағлам инсанлары топламағы баҹармыш, сијаси мүбаризә јолунда уғурлу аддымлар атмышдыр. О, јашадығы бөлҝәнин иҹтимаи-сијаси һәјатында, ҹәмијјәтин шүурунда тәсиедиҹи ҝүҹә малик фикир вә дүшүнҹә саһиби олмаға чалышмыш, бу истигамәтдәки фәалијјәтиндә, бүтүн саһәләрдә әдаләтин горунмасы вә бәрпа олунмасында ҹәсарәтли аддымлар атмышдыр.\nӘли Зејналов гајғыкеш аилә башчысы, ҝөзәл дост, дөнүшү олмајан әгидә саһиби иди. Мәнсуб олдуғу, гәлбән бағландығы Азәрбајҹан Ислам Партијасынын, гурумун рајон комитәләринин һакимијјәт тәрәфиндән тәгиб вә тәһдид олунмасына бахмајараг Әли Зејналов тутдуғу дүзҝүн јолдан дөнмәмиш, Исламчылыг әгидәсинә даим-өмрүнүн сонуна кими садиг галмышдыр.\nӘли Зејналовун әзиз хатирәси ону севәнләрин, әгидә достларынын, партија мәнсубларынын, јахынларынын гәлбиндән һеч заман силинмәјәҹәк, һәмишә јаддашларда јашајаҹаг, руһуна дуалар охунаҹаг.\nАзәрбајҹан Ислам Партијасынын рәһбәрлији АИП Тәртәр Рајон Комитәсинин сәдри, сијаси хадим Әли Зејналовун вәфаты мүнасибәтилә кәдәрләндијини билдирир, Аллаһдан она рәһмәт диләјир, аиләсинә, јахынларына дәрин һүзнлә башсағлығы верир.


Q=13	C=7	SS=0	LS=4	PS=0	DC=1	LC=0	SD=0	BS=3	G0=29	G1=26	G2=17	DLID=az_RU	BODY=Хәбәрин коду : 744190\nМәнбә : Око-планет\nӘһли Бејт (әлејһимус сәлам) -АБНА- Хәбәр Аҝентлијинин вердији хәбәрә әсасән, Суријада мүһарибә ҝөстәрир ки, лап бу јахынларда “Суријаны гарышдырдылар” вә “Әсәди Штатлара сатдылар” бағыранларын прогнозлары там әксинә алынды: јенидән силаһландырылмыш вә јарым ил әрзиндә тәлим ҝөрмүш һөкумәт гошунлары һәрби експертләримизин, кәшфијјатымызын вә бөлҝә мүттәфигләримизин дәстәји сајәсиндә узун мүддәт ИШИД-ин дајаг мәнтәгәләриндән бири олмуш Палмираја һүҹуму баша чатдырды.\nБу гәләбә һәм дә өнәмли дипломатик уғурдур. Биринҹиси, Әсәдин ордусуну, нәһајәт, “динҹ әһали”јә һүҹум вә “гачгын ахыны” јаратмагда иттиһам етмәк олмаз. Бу, ИШИД-ә һүҹумун бејнәлхалг етирафыдыр вә Ҹеневрә данышыгларында Әсәдә ҝүҹлү козыр верәҹәк.\nИкинҹиси, бу әмәлијјатын уғуру индијәдәк Москванын ојунҹағы адландырылан вә онун архасында ҝизләнмәкдә иттиһам едилән Әсәдин тәкҹә мүстәгиллијини сәрҝиләмир, һәтта Русија ҺКГ-нин зәрбә һиссәси Суријадан чыхарылдыгдан сонра, шүбһәсиз, факты ҝөзарды етмәк олмаз: Әсәд ордусу иримигјаслы вәзифәләри һәлл едәҹәк вә нәтиҹәјә наил ола биләҹәк ҹидди гүввәдир.\nВә индики анда нә мүшаһидә едирик? Әсәд ордусу Суријада вурушан ИШИД террорчуларыны уғурла мәһв едир. Бу әмәлијјатын һәрби әһәмијјәти исә чох бөјүкдүр: Палмирадан гузејә (Раккајадәк) вә ҝүнејдә Ираг сәрһәдиндәк башабаш сәһрадыр. Бу әрази “ИШИД-ин нәзарәтиндә” һесаб едилирди. Бу әразини инди хәритәдә ИШИД-ин гара рәнҝиндән ачыг рәнҝә бојамаг олар.\nПалмираны тутдугдан сонра исә һазырда мүһасирәдә олан Дајр-әз-Заур шәһәри илә гуру јолу әлагәси јаратмаг мүмкүндүр. Бу шәһәр “ИШИД пајтахты” Ракканын Ираг вә Иорданија сәрһәдләри илә әлагәсини кәсмәк вәзифәси бахымындан стратежи әһәмијјәтә маликдир.\nВә беләликлә, Русија Суријада өзҝә әлијлә ики дөвшан вурур: Әсәдин гүввә топлајан вә нүфузлу һәрби гәләбәләри террорчуларла сакитҹә һагг-һесаб чүрүдүр вә мүхалифәтлә тәмас јарадараг өлкәдә барышығы дирчәлдир. Русијаја исә анҹаг бу просеси һимајәдә сахламаг, һәрби мүтәхәссисләрлә вә Ҹеневрәдә, диҝәр сијаси инстансијаларда өз сијаси чәкиси илә јардым етмәк галыр.\n“Тһе Соуфан Ҝроуп”: ИШИД сыраларында һансы өлкәләрдән нә гәдәр террорчу вурушур?\nҸиһадчыларын Белчикадакы сон терактлары вә Суријада Палмира әтрафында дөјүшләр ИШИД-ин Ираг вә Суријадакы һәрби, игтисади вә террор потенсиалы һагда мәсәләни јенидән ҝүндәмә чыхартды.\nӨзәл “Тһе Соуфан Ҝроуп” (СҜ) аналитик ширкәти ИШИД сыраларында вурушан әҹнәби дөјүшчүләр һагда сон һесабаты дәрҹ едиб. Гејд едәк ки, СҜ һөкумәтләрә вә бејнәлхалг тәшкилатлара тәһлүкәсизлик мәсәләләри үзрә стратежи-аналитик кәшфијјат мәлуматы тәгдим етмәклә хидмәт тәшкил едир. О, бәзи даһа мүрәккәб бејнәлхалг проблемәрин һәлли илә мәшғулдур вә тәһлүкәсизлик проблемеләри үзрә чохиллик тәҹрүбә, тәлим вә мәсләһәтә маликдир. СҜ АБШ-а истинад етмәклә тәһлүкәсизлик саһәсиндә күрәсәл вә үстмилли проблемләрлә мәшғул олан гејри-һөкумәт тәшкилатына нүмунәдир. Онун Нју-Јоркда мәнзил гәрарҝаһы, Чикаго, Лондон, Доһа вә Сингапурда бөлҝә офисләри вар. Шимали вә Ҹәнуби Америкада, Авропада, Јахын Шәргдә, Асија вә Африкада “әмәлијјатлар” кечирдир.\n“Соуфан Ҝроуп” 2014-ҹү илин ијунунда Сиријадакы ИШИД дөјүшчүләри һагда илк мәрузәсини тәгдим етди. СҜ експертләри тәкҹә Суријада ИШИД-ин 81 өлкәдән 12 мин јараглысыны мүәјјән едә билдиләр. СҜ 18 ајдан сонра јени мәрузәсиндә гејдә алды ки, ИШИД-ин ҹиловланмасы вә онун сыраларына көнүллүләрин ҝәлишинин өнләнмәси үзрә дајаныглы бејнәлхалг сәјләрә бахмајараг, тәкҹә Суријада әҹнәби јараглыларын сајы ики дәфәдән чох артыб. СҜ һесаблајыб ки, ән азы, 86 дөвләтдән 27 миндән 41 минәдәк әҹнәби ИШИД-ә вә диҝәр екстремист тәшкилатлара гошулмагдан өтрү Ираг вә Суријаја јолланыб. Башга бир дәјәрләндирмәјә – МКИ-јә ҝөрә, 2015-ҹи илин сентјабрында дүнјанын 100-дән чох өлкәсиндән Суријадакы әҹнәби јараглыларын сајы 30 мини кечирди.\nСҜ мүәјјән етмәјә наил олду ки, әҹнәби јараглыларын ахыны үзрә артым дүнјада бәрабәр дејил. Бәзи бөлҝә вә өлкәләр галанлара нисбәтә даһа дәрин артым нүмајиш етдирир. Русија да бу сырада ҝөрүнүр. Бирләшмиш Штатлардан јараглыларын әлә алынмасы әсасән сосиал шәбәкәләрин һесабына баш тутур. Аилә вә достлуг мүнасибәтләри дә бунунла бағлы өнәмли рол ојнамаға башлајыб. Һазырда ИШИД-дә дөјүшмүш вә Гәрб өлкәләринә гајыданларын орта ҝөстәриҹиси 30% тәшкил едир ки, бу да тәһлүкәсизлик үчүн ҹидди проблем доғурур.\nСҜ ИШИД-ин вә диҝәр екстремист тәшкилатларын Сурија вә Ирагдакы әҹнәби јараглыларынын сајынын тәјин едилмәси заманы ачыг гајнаглардан – БМТ мәрузәләри, експерт мүәссисәләринин арашдырмалары, елми гајнаглар вә мүхтәлиф һөкумәтләрин мәмурларынын ифадәләриндән фајдаланыр. Әлбәттә, СҜ етираф едир ки, дәјәрләндирмә һәмишә дәгиг олмур вә мәлум гејри-мүәјјәнлик сәвијјәси һәмишә вар. Һөкумәтләрин әксәријјәти пөроблем изләсә дә, рәсми рәгәмләри гәсдән вермир. Мөвҹуд рәсми һесабламаларын методикасы да ачыгланмыр. Бундан башга, статистика һеч дә һәмишә јараглынын гајытмасы вә јахуд һәлакы фактыны әкс етдирмир. Бәзи гијмәтләндирмәләр әҹнәби јараглыларын сајына һәлә әринин далынҹа ҝетмиш гадынлары вә ушагларыны да әлавә едир.\nИШИД-ин әҹнәби јараглылары дүнјанын бөлҝәләри үзрә ашағыдакы шәкилдә бөлүнүб:\nГәрби Авропа – 5 мин;\nКечмиш ССРИ – 4700;\nШимали Америка – 280;\nБалканлар – 875;\nМәғриб өлкәләри (Шимали Африка) – 8 000;\nЈахын вә Орта Шәрг – 8240;\nҸәнуби Асија – 900.\nӨлкәләр үзрә бөлҝү исә сырадакы кимидир:\nТунис – 6000 (рәсми) 2015, октјабр;\nСәудијјә Әрәбистаны – 2500 (рәсми) 2015, октјабр;\nРусија – 2400 (рәсми) 2015, сентјабр;\nТүркијә – 2000−2200 (рәсми) 2015, нојабр;\nИорданија – 2000 (рәсми) 2015, сентјабр;\nМДБ өлкәләри вә кечмиш совет республикалары:\nАзәрбајҹан – 104 (рәсми), 216 (гејри-рәсми) 2014, мај;\nҜүрҹүстан – 50 (гејри-рәсми) 2015, ијул;\nГазахыстан – 300 (рәсми) 2015, јанвар;\nГырғызыстан – 500 (гејри-рәсми) 2015, јанвар;\nМолдова – 1 (рәсми) 2015, јанвар;\nТаҹикистан – 386 (рәсми) 2015, мај;\nТүркмәнистан – 360 (гејри-рәсми) 2015, јанвар;\nӨзбәкистан – 500 (гејри-рәсми) 2015, јанвар.\nҜәтирилән рәгәмләр билдирир ки, Сурија вәтәндаш мүһарибәсиндә вә Ираг һәрҹ-мәрҹлијиндә екстремист груплашмаларын артымы әслиндә јерли вә бөлҝә һадисәси олараг галыр вә ҝәлмәләрин әксәријјәтинин әрәб өлкәләриндән олдуғуну ифадә едир.\nТүркијә дә ИШИД-ә хејли сајда јараглы тәдарүкчүсүдүр, лакин әкс ахын да мүшаһидә олунур. Түркијә һөкумәтинин 2015-ҹи ил нојабр мәлуматына әсасән, бу өлкәнин 50 вәтәндашы ИШИД-ә, 100 нәфәр исә “Ҹәбһәт ән-Нусра”ја гошулдуғуна ҝөрә һәбс едилиб.\nДејәсән, ајры-ајры өлкәләрин вә бејнәлхалг ҹәмијјәтин ҹәһдләринә бахмајараг, Гәрби Авропа вә Русијадан ИШИД-ә гошуланларын сајы артмагда давам едир.\nГејд едәк ки, бу ҝүн ИШИД-ә гошуланларын әксәријјәти сијаси дејил, шәхси мотивләрдән бу аддымы атыр. Бунунла белә, ИШИД-ә “сәфәрбәрлик”, һәгигәтән, күрәсәл характер дашыјыр.\nРусија вә кечмиш совет республикалары 2014-2015-ҹи илләрдә ИШИД-ә “јараглы тәдарүкү”ндә, ән азы, үчгат артым нүмајиш етдириб. Јараглыларын әксәријјәти Шимали Гафгаздан – Чеченистан вә Дағыстандан, аз гисми Азәрбајҹан вә Ҝүрҹүстандан ҝәлир. Азәрбајҹанда јараглыларын јығылмасы бир нечә шәһәрдә, хүсусән дә Сумгајыт, Шабран вә Гусарда баш тутур.\nСҜ өз һесабатында сырадакы гәнаәтә ҝәлир: Јахын дөврдә Суријада вәтәндаш мүһарибәси битмәјәҹәк вә ИШИД бөјүк басгы алтында олса да, хејли мүддәт дуруш ҝәтирәҹәк.


Q=12	C=10	SS=8	LS=1	PS=0	DC=0	LC=0	SD=0	BS=1	G0=51	G1=39	G2=21	DLID=az_RU	BODY=Јеһованын Шаһидләри кимләрдир? Фактлар вә шајиәләр\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс бислама болгар варај газах гырғыз еве ермәни естон зулу иврит илок инҝилис испан италјан каонде каталан кечуа (Ајакучо) кикујју кинјаруанда кирунди кореја коса латыш лингала лози лувале малагаси маҹар оромо пангасинан полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи татар тви тигре ток-писин тсонга тумбука түрк урду фин франсыз хорват чех чибемба читонга чичева шона јапон јунан ҝүрҹү һилигајнон әрәб\nЈәгин бизи инсанларла Мүгәддәс Китаб һаггында сөһбәт едән заман ҝөрмүсүнүз. Ола билсин, бизим барәмиздә гәзетләрдә охумусунуз, ја да башгаларындан ешитмисиниз. Бәс Јеһованын Шаһидләрини нә дәрәҹәдә јахшы таныјырсыныз?\nҸавабларын дүз вә ја сәһв олдуғуну гејд един.\nЈеһованын Шаһидләри мәсиһидирләр.\nЈеһованын Шаһидләри креасионистдирләр.\nЈеһованын Шаһидләри мүалиҹә гәбул етмирләр.\nЈеһованын Шаһидләри Төвраты да, Инҹили дә гәбул едирләр.\nЈеһованын Шаһидләри јалныз өз Мүгәддәс Китабларындан истифадә едирләр.\nЈеһованын Шаһидләри Мүгәддәс Китабы өзләринә сәрф едән шәкилдә дәјишибләр.\nЈеһованын Шаһидләри иҹтимаи-фајдалы фәалијјәтдә иштирак етмирләр.\nЈеһованын Шаһидләри башга диндән оланлара јухарыдан ашағы бахырлар.\nНөвбәти сәһифәдә дүзҝүн ҹаваблары ҝөрә биләрсиниз.\n1 ДҮЗДҮР. Биз Иса пејғәмбәрин тәлимләринә ујғун јашамаға вә онун јолу илә ҝетмәјә чалышырыг (1 Бутрус 2:21). Амма христиан аләминә аид дејилик. Мәсәлән, Мүгәддәс Китабда јазыланлары әсас тутараг Үч үгнум тәлимини гәбул етмирик, чүнки Аллаһ тәкдир (Марк 12:29). Мүгәддәс Јазыларда һеч бир әсасы олмадығы үчүн өлүмдән сонра инсанын руһунун бәдәндән ајрылараг јашамаға давам етмәсинә, јахуд Аллаһын инсанлара ҹәһәннәмдә әбәди әзаб вермәсинә инанмырыг. Дин хадимләрини башгаларындан үстүн едән титул вә адлардан истифадә етмирик (Ваиз 9:5; Һизгијал 18:4; Мәтта 23:8—10).\n2 СӘҺВДИР. Јеһованын Шаһидләри инаныр ки, һәр шеји Аллаһ јарадыб. Бунунла белә, биз креасионист дејилик. Нәјә ҝөрә? Чүнки креасионизм тәрәфдарларынын бәзи инанҹ вә фикирләри Мүгәддәс Китаба зиддир. Мисал үчүн, бәзи креасионистләр иддиа едирләр ки, 6 јарадылыш ҝүнүнүн һәр бири 24 саат давам едиб. Анҹаг Мүгәддәс Китабда «ҝүн» дејилдикдә бөјүк вахт кәсији дә нәзәрдә тутула биләр (Јарадылыш 2:4; Зәбур 90:4). Бәзи креасионистләр өјрәдир ки, Јер күрәси ҹәми бир нечә мин илдир ки мөвҹуддур. Амма Мүгәддәс Китаба әсасән, бизим планет вә каинат 6 јарадылыш ҝүнүнүн башламасындан өнҹә артыг вар иди 1 (Јарадылыш 1:1).\n3 СӘҺВДИР. Јеһованын Шаһидләри мүалиҹә гәбул едирләр. Гәдим заманларда олдуғу кими, мүасир дөврдә дә Аллаһын хидмәтчиләри арасында һәкимләр вар (Колослулара 4:14). Анҹаг бәзи мүалиҹә үсуллары Аллаһа мәгбул олмадығына ҝөрә онлардан имтина едирик. Мисал үчүн, биз ган көчүрмүрүк, чүнки Мүгәддәс Китаб ганы дахилә гәбул етмәји гадаған едир (Һәвариләрин ишләри 15:20, 28, 29).\nБунунла белә, биз өзүмүз вә доғмаларымыз үчүн ән јахшы мүалиҹә үсулларыны тапмаға чалышырыг. Јеһованын Шаһидләринә көмәк етмәк мәгсәдилә иҹад едилән мүалиҹә үсуллары инди диҝәр инсанлара да тәтбиг едилир. Бир чох өлкәләрдә һәр бир кәс алтернатив үсул сечәрәк ганла кечән хәстәликләр, иммун реаксијалары вә һәким сәһви кими рискләрдән гача биләр.\n4 ДҮЗДҮР. Јеһованын Шаһидләри үчүн Мүгәддәс Китабда јазылан һәр кәлмә «Аллаһдандыр вә... фајдалыдыр» (2 Тимутијә 3:16). Мүгәддәс Китаба Әһди-Әтиг вә Әһди-Ҹәдид дахилдир. Адәтән, биз Мүгәддәс Китабын бу һиссәләринә Төврат вә Инҹил дејирик. Буна ҝөрә дә Мүгәддәс Китабын бәзи һиссәләринин көһнә вә фајдасыз олдуғуну дүшүнмүрүк.\n5 СӘҺВДИР. Јеһованын Шаһидләри Мүгәддәс Китабы мүталиә едәркән башга тәрҹүмәләрдән дә истифадә едирләр. Лакин әҝәр һансыса дилдә Мүгәддәс Јазыларын «Јени Дүнја Тәрҹүмәси» варса, биз она үстүнлүк веририк, чүнки орада Аллаһын ады истифадә олунур; о, дәгиг вә ајдындыр. Ҝөтүрәк Аллаһын адынын истифадә едилмәсини. Мүгәддәс Китабын бир тәрҹүмәсиндә онун әрсәјә ҝәлмәсинә аз-чох төһфә верән 79-дан чох адамын ады садаландығы һалда, китабын Мүәллифинин ады — Јеһова ады бирҹә дәфә дә олсун чәкилмир! Белә тәрҹүмәләрдән фәргли олараг, «Јени Дүнја Тәрҹүмәси» орижинал мәтндә мин дәфәләрлә раст ҝәлинән бу мүгәддәс ады мәтнә гајтарыб. 2\n6 СӘҺВДИР. Һансыса тәлимимизин Аллаһын Кәламына там ујғун ҝәлмәдијини ҝөрәндә һәмин тәлимә дүзәлиш вермишик. 1950-ҹи илдә Мүгәддәс Китабын «Јени Дүнја Тәрҹүмәси» чыхмамышдан чох-чох әввәл биз һәмин вахтлар әлимиздә олан тәрҹүмәләрдән истифадә едирдик вә етигадларымызы орада дејиләнләрә ҝөрә формалашдырырдыг.\n7 СӘҺВДИР. Тәшкилатымыз ҹәмијјәтә чохлу төһфә вериб. Биз инсанларын әксәријјәтинә наркотик вә сәрхошлуг кими зәрәрли вәрдишләрдән хилас олмаға көмәк етмишик. Дүнјанын дөрд бир ҝушәсиндә билик курсларымыз сајәсиндә минләрлә инсан охујуб-јазмағы өјрәнир. Тәбии фәлакәтләр заманы нә иман баҹы-гардашларымыздан, нә дә башга адамлардан көмәјимизи әсирҝәмирик. Үстәлик, чалышырыг ки, зәрәрчәкәнләрә еһтијаҹ дујдуглары мәнәви дәстәји вериб Аллаһын Кәламындакы сөзләрлә овудураг. 3\n8 СӘҺВДИР. Дини мәнсубијјәтиндән асылы олмајараг, Аллаһын Кәламында мәсләһәт ҝөрүлдүјү кими, «һәр ҹүр инсана» һөрмәт етмәјә чалышырыг (1 Бутрус 2:17). Мәсәлән, бәзи өлкәләрдә сајымыз јүз минләрлә олса да, башга дини групларын фәалијјәтинә мәһдудијјәт вә ја гадаға гојулмасы үчүн сијасәтчиләрә вә ганунвериҹиләрә тәзјиг ҝөстәрмирик. Еләҹә дә, өз дини вә әхлаги бахышларымызын ҹәмијјәтдә тәтбиг олунмасы мәгсәдилә һансыса ганунларын гәбул едилмәси үзрә тәблиғатлар апармырыг. Әксинә, өзүмүзә гаршы ҝөзләдијимиз һөрмәти башгаларына ҝөстәририк (Мәтта 7:12).\nМәгаләдәки бәзи мәлуматлар рәсми сајтымыздан (jw.org) ҝөтүрүлүб. Әлавә мәлумат үчүн ҺАГГЫМЫЗДА > ТЕЗ-ТЕЗ ВЕРИЛӘН СУАЛЛАР бөлмәсинә дахил олун.\n^ 1. Бәзи етибарлы елми тәдгигатлара әсасән, Јер күрәсинин милјардларла ил јашы ола биләр. Биз, алимләрин ҝәлдији бу нәтиҹәни тәкзиб етмирик.\n^ 2. «Јени Дүнја Тәрҹүмәси»ни фәргләндирән даһа бир ҹәһәт одур ки, о, пулсуз пајланыр. Бунун сајәсиндә милјонларла инсан ону өз ана дилиндә охуја билир. Һал-һазырда «Јени Дүнја Тәрҹүмәси» 130 дилдә нәшр олунуб. Сиз Мүгәддәс Китабы һәтта www.jw.org/az-latn сајтындан да охуја биләрсиниз.\n^ 3. Јеһованын Шаһидләри ианәләрдән һәмчинин тәбии фәлакәт гурбанларына көмәк үчүн истифадә едирләр (Һәвариләрин ишләри 11:27—30). Бу иш мааш алмајан көнүллүләр тәрәфиндән һәјата кечирилдији үчүн буна ајрылан ианәләр тәшкилатын ишләринә јох, бирбаша зәрәрчәкәнләрә сәрф олунур.


Q=17	C=17	SS=0	LS=0	PS=1	DC=1	LC=0	SD=0	BS=1	G0=57	G1=39	G2=16	DLID=az_RU	BODY=IRAN Azeri Radio on 20 Июль, 2013 00:45:00 | 1897 раз прочтено\nСыфтәш ијој - ҒЫРОНИ ТӘФСИР_ИМИНӘ ҸУЗ\n“Де Рәһмон ијән Рәһимә Аллаһи номи” 1:1\nЖыго гыләј адәт һесте дынјо хәлғон арәдә ки, де ғурбинә ијән пијәјнә јолон номи бино быкән бә мыһумә ијән ержинә коон. Жыго гыләј вәсә сәбәб һисоб кардә бејдә че кој речин-речини, де хәј-бәрәкәти, ованди бә сә оме. Жыләвонон әмәл кардејдән һәм бә ростә, һәмән бә чәшпушнә етиғодон. Комонсә бо комәги даст дыроз кардејдән бә бытон ијән золымә һакимон, комонсән бә Аллаһи ијән Бәчәј мығәддәсон. Бә јод бијәмон ки, Хандәхи ҹангәдә Пејғәмбәри (сәәс) жәше иминә дысәри.\nИлаһи китоби мығәддимә “Бисмиллаһир-рәһмонир-рәһим”е. “Бисмилла” иглә Ғырони не, һәмә илаһи китобон вәсәдә быә. Һәмә пејғәмбәрон де “Бисмилла” бино кардәшоне бәштә коон. Һәзрәт Нуһи гәми офоти вахти бә ҹындоә далғон чанг егынеәдә, Нуһи вотыше бәштә һәмрон: “Аспо быбән, чы гәми һәрәкәт ијән чәј манде де Аллаһи номије”. Һәзрәт Сулејман Сәба мәләки (женә һәким) бә имон сәдо кардә вахти де “бисмиллaһир-рəһмaнир-рəһим”и бино кардыше ыштә дәвәтномә.\nҺәзрәт Әли (ә) һамјәше: “Бисмилла” че коон мојә, әј тәрг карде есә бој беовандәтије. Һәзрәти вотыше бә гыләј “бисмилла” нывыштә мерди: “Әј ғәшәнг-ғәшәнги бынывышт”.\nҺәмә коон бәнав “бисмилла” воте асбардә быә. Һарде ијән һыте, һанде ијән нывыште бино ныкардә, аспо ныбыә ијән бә ро бенышә”бисмилла” воте мәслоһате. Һәтто, “бисмилла” нывотә обырнијә быә һәјвони гужд һәром һисоб бејдә. Жыго виндә бејдә ки, бә иглә Хыдо итоәт кардә инсонон хорәкән илаһи рангәдә быәнине.\nҺәдисәдә һандејдәмон: “Һәтто гыләј бејт шер нывыштеәдән јодо бемәкә “бисмилла””. Бә корпә әғыли иминә кәрә “бисмилла” омутә шәхси мыкофоти һәхәдә рәвојәт һесте.\nПарс: Бочи һәмә коон бәнав “бисмилла” воте асбардә быә?\nҸәвоб: “Бисмилла” че мысылмонәти символе. Мысылмони һар гылә коәдә илаһи ранг быәнине. Чокнә ки һар гылә мыәссисә истеһсал кардә мәһсули ыштә нышоныш һесте, жәгоән мысылмонәти әломәтыш һесте. Ым нышон һәм зынгыри, һәмән кулли бәзне бе. Мәсәлән, гыләј мыәссисә бәштә истеһсал кардә ғабон һәммәј, чәвон дыждәти-гәдәлијәтику вәбастә ныбә, нышон бәзне жәј. Че довләти идорон сәпе ежәнә быә, довләти мәмурон мизисә ноә быә, бә довләти аид гәмијон барзә гыләј нохтәдә далғә жә бојдәғон мисал нишо дој бәбе.\nПарс: “Бисмиллaһир-Рəһмaнир-Рəһим” мыстәғилә ајәјебу?\nҸәвоб: Бә ҹо фигһи рәһбәронку са сор бәнав бә ко дәгынијә, Хыдо роәдә бә шәһодәт рәсә, Ғыронәдә покәтиш јод кардә быә Әһли-Бејти (ә) етиғоди горәнә, “бисмиллaһир-рəһмaнир-рəһим” бә Ғырон дахил быә мыстәғилә ајәје. Фәхр Рази ыштә тәфсирәдә шонзә гылә дәлил вардејдә бә “бисмилла” сурә тәркиб бе һәхәдә. Алусијән жыго гыләј етиғодәдәј. Әһмәди “Муснәд”әдә сурә тәркиб һисоб кардә быә “бисмилла”.“Бисмилла” сурә һисоб ныкардә јаанки ныможәдә әј тәрг кардәкәсон бә етирози сәбәб быән. Һакими “Мустәдрәк”әдә жыго вотә бејдә: “Ружи Мавјә ныможәдә нывотыше “бисмилла”. Хәлғи етироз кардыше бәј, вотыше: “Дыздије ајә, ја јодо бекарде”?\nМәсум имомон исрор кардәшоне ки, ныможәдә “бисмилла” барзо вотә быбу. Имом Багир (ә) ныможәдә “бисмилла” нывотәкәсон һәхәдә жыго һамјәше: “Дыздишоне Ғырони ән башә ајә”. Че Бејһәги “Синән”әдә жыго вотә бејдә гыләј һәдисәдә: “Бочи кали кәсон сурәо һисоб кардејдәнин “бисмилла”?”\nШәһид Мутәһһәри сурә “Һәмд”и тәфсирәдә Ибн Әбоси, Асими, Кәсајини, Ибн Умәри, Ибн Зубејри, Әтаи, Тавуси, Фәхр Рази, Сујутуни едаштејдә “бисмилла” сурәо һисоб кардәкәсон ғәзинә.\n“Тәфсири-Ғуртәби”јәдә имом Садигику (ә) жыго нәғл кардә бејдә: “Че сурон тоҹе “бисмилла””. Иглә сурә “Бәроәти” (“Тобә”) вәсәдә “бисмилла” омәни. Бә Һәзрәт Әли (ә) һамје әсосән, чыми сәбәб кофирон ијән мушриконку дим гордыније әмр кардә сурә “Бәроәт”и де мәрһәмәти пур кәлимә “бисмилла” ујғун номеје.\nЧе “Бисмилла” симо:\n1. “Бисмилла” илаһи ранги нишоәдә, товһид ҹәһәти нышоне. Имом Риза (ә) һамјәше: ““Бисмилла” одәми бәштә Аллаһи бәндә нышони жәје”.\n2. “Бисмиллa” товһиди рәмзе. Чы номи әвәзи ҹо номи кәше куфри рәмз һисоб бејдә. “Аллаһ”и номи де ҹо номон и гәте есә бој ширки әломәте. Нә де Аллаһи номи јанбәјан, нәәнки Чәј номи вырәдә ҹо ном мәгәтәмон. Аллаһи иглә зат не, номышән беханбозе.\n3. “Бисмиллa” идомә рəмзе. Чумчыко Аллаһи рангәдә ныбыә һар чиј фаније.\n4. “Бисмиллa” бә Aллaһи eшғ ијән Бәј тәвәккули рәмзе. Бә Рəһмaн ијән Рəһим быә кәси пијәј нишо быдәмон, ыштә кој де пани бә Хыдо бино быкәмон. Чәј номи кәше, Чәј мәрһәмәти ҹәлб бе сәбәбе.\n5. “Бисмиллa” тəкəббурику дијәро бе ијән бә илаһи дәрго ыштә оҹизәти изһор карде рәмзе.\n6. “Бисмиллa” бəндəти роәдә иминә гәме.\n7. “Бисмиллa” шәјтони вите сәбәбе. Бә Хыдо незә одәми шәјтони тәсирыш әбыни.\n8. “Бисмиллa” че коон покәти ијән ыштәни сығoртә карде сəбəбе.\n9. “Бисмиллa” Aллaһи зикре. Јəне “бисмиллa” вотәкəс Хыдо јодо беныкарде бәјон кардејдә.\n10. “Бисмиллa” инсони мəғсəди ошко кардејдә. Инсон де “бисмиллa” воте изһор кардејдә ки, Пәрвәрдигор, һәдәфым хәлғ, золымә һакимон, соәнәвон, һәвәсон нин, иглә Тыниш!\n11. Имим Ризa (ə) һамјәше: ““Бисмиллa” бә исми-əзəми чәши сијо бәчәј сипи нез бејсә незе.”\n1. Че сурә вәсәдә кәлимә “бисмиллaһир-рəһмaнир-рəһим” бә сурәдә быә мәтләбон һәхи ијән мәрһәмәти сојби тәрәфо нозил бе рәмзе.\n2. Китоби де “бисмиллaһир-рəһмaнир-рəһими” бино бе нишо дојдә ки, һидојәт, ростә ро де иглә бә Хыдо дим гәте бә мәјдон бешејдә.\n3. Хыдо ыштә бəндон, бəндон есә бој дештә мə’будон бә гәп бино кардејдән де “бисмиллa”.\n4. Aллaһи мəрһəмəтән бәнә Чәј зати әбәди ијән золе.\n5. Aллaһи мəрһəмəти ҹо-ҹо фoрмонәдә бəјон бе чәј исрори нышонәје.\n6. Илaһи китоби де “Рəһмон ијән Рəһим” кəлимон обе бә Ғырони илaһи мəрһəмəт ҹилвə бе ишорə бәзне бе. Чокнә ки, офәјемони ыштән ијән пејғәмбәри вығандә бе (бe’сəт) Аллаһи лутф ијән мәрһәмәти ҹилвәје.


Q=5	C=2	SS=0	LS=2	PS=0	DC=1	LC=0	SD=0	BS=3	G0=48	G1=45	G2=26	DLID=az_RU	BODY= Нәјә ҝөрә Гуранын бәзи ајәләри илаһи пејғәмбәрләрин исмәти илә фәрглидир? Изаһ един? - Cavablar xəzinəsi - açılmasında məqsəd İslama aid suallara cavab vermək olmuşdur\nİnternetə qoyma tarixi: 2010/06/22\nSaytın kodu fa998\tArxiv kodu 8596\nЈухарыдакы суалын ҹвабыны белә вермәк олар:\n1.“Исмәт” (ҝүнаһсызлыг) мәсум шәхсин хүсуси бир нәфси һаләтидир ки, инсанын ҝүнаһдан вә чиркин әмәлләрдән үз дөндәрмәсинә сәбәб олур вә инсанын ихтијарыны әлиндән алмадан, јахуд, ону мәҹбур етмәдән ону һәр ҹүр хәта вә сәһвдән горујур.\n2.Пејғәмбәрләрин исмәтләринин сирри онларын Аллаһ-тааланын ҹамал вә ҹәлал сифәтләринә мәрифәтләри вә Һагг-таалаја олан шүһуди ешг, мәһәббәт вә камил иманларындадыр. Бундан әлавә, Аллаһ-таала тәрәфиндән онлар иманларынын мөһкәмләнмәси, тәсдиги, шејтанларын вә нәфси истәкләринин шәрриндән һифз олунмагларындан өтрү хүсуси мәрһәмәт ҝөстәрилмишдир.\n3. Пејғәмбәрләрин исмәтләринин чохлу әгли дәлилләри вар ки, онлардан бири дә һәдәфә чатмагдыр.\n4. Әҝәр Гуран ајәләринин бәзиләри әгли дәлилләрлә зиддијјәтдә олса, ајләрин мәзмунуна даһа чох диггәт етмәклә, илк бахышда ҝөздән ҝизлин галан һәгиги мәналарын әлә ҝәтирмәк олар.\n5. Гуранда пејғәмбәрләрин исмәтинә дәлаләт едән ајәләр чохдур. Бахмајараг ки, ола биләр, онларда “исмәт” кәлмәси ишләнмәсин.\nа) Гурани-кәримдә бәзи ајәләрдә Пејғәмбәрләрдән (әлејһимуссалам) халисләр үнваны илә ад апарылыр. Мәсәлән, Сад сурәсинин 45-48-ҹи ајәләри вә с.. Мүхләс о шәхсә дејилир ки, Шејтанын зәлаләт әли она чатмыр.\nб) Гуранда пејғәмбәрләрин “Илаһи һидајәт едәнләр” адланмасы һәддән артыг ҝәлиб. Мәсәлән, Әнам сурәсинин 84 вә 90-ҹы ајәләрини ҝөстәрмәк олар.\nв) Аллаһ-таала Гуранда чох ајәләрдә инсанлары гејдсиз-шәртсиз олараг пејғәмбәрләрә итәт етмәјә дәвәт едир. Мәсәлән, Али Имран сурәсинин 31 вә 32-ҹи ајәләри, Ниса сурәсинин 80-ҹы ајәси, Нур сурәсинин 52-ҹи ајәси вә саир. Ајдындыр ки, бир нәфәрдән гејдсиз-шәртсиз итаәт етмәк, о шәхсин исмәт мәгамына малик олмасына дәлаләт едир.\nг) Ҹин сурәсинин 26-дан 28-ҹи ајәсинә гәдәр ајәләрдә пејғәмбәрләрин Аллаһ-таала тәрәфиндән һәртәрәфли горунмасы мәсәләси ачыгланыр.\nд) Әһзаб сурәсинин 32-ҹи ајәси (Тәтһир ајәси), Ислам Пејғәмбәриндә (сәләллаһу әләјһи вә алиһи вә сәлләм) шәхсән исмәтин олмасына ачыг шәкилдә дәлаләт едир.\n6) Пејғәмбәрләрин исмәт мәгамлары илә ујғун олмајан ајәләр, ја шәрт ҹүмләси илә исмәтин олмамасына дәлаләт едир, ја да әсл хитаб олунмушлар әслиндә пејғәмбәрләр јох, бүтүн мөминләрдир.\n7) Ҝүнаһ һаггында ән чох ирад тутулан Һәзрәти Адәм (әлејһиссалам) барәсиндә белә дејилир: “Биринҹиси, ајәләрәдә гејд олунан “чәкиндирмәк” әмри, мөвла (ваҹиб әмр) әмри јох, бәлкә дә иршади (мәсләһәтли) әмрдир. Икинҹи, әҝәр әмрдән мәгсәд мөвла әмри олса да һарамлыг үзүндән вә ҝүнаһ кими јох, сырф бәјәнилмәз бир ишин тәрк олунмасы мәсләһәти нәзәрдә тутулур. Үчүнҹүсү, һәзрәт Адәм (әлјеһиссалам)-ын јашадығы аләм вә тәбиәт тәклиф вә вәзифәси олмајан бир аләм иди. Тәбии ки, тәклифи вә вәзифәси олмајан бир аләмдә әмрлә мүхалифәт бизим дүшүндүјүмүз кими ҝүнаһ һөкмүндә дејил.\n8. Әҝәр Аллаһ-тааланын бәзән, бәзи әзәмәтли пејғәмбәрләри илә түнд данышмасы бу сәбәбдәндир ки, һәр һалда пејғәмбәр дә инсан олуб, гәзәб, шәһвәт вә нәфси истәкләрә маликдирләр. Онларын да бу саһәдә нәсиһәтә вә илаһи һидајәтә еһтијаҹлары вар вә онлары бир ан өз башларына гојса, һәлак оларлар.\nСула ҹаваб вермәкдән өтрү әввәлҹә “исмәт” сөзүнүн мәнасына нәзәр салаг. Әлламә Тәбатәбаи (рәһмәтуллаһ)бу һагда јазыр: “Исмәт”дән бизи мәгсәдимиз будур ки, мәсум шәхсдә елә бир гүввә олсун ки, ону хәта вә ҝүнаһ кими бәјәнилмәз ишләрдән горусун.\nШиәнин кәлам елминин бөјүк алимләриндән сајылан мәрһум Фазил Мигдад даһа там тәриф јазыр: “ “Исмәт” Аллаһ-тааланын бир шәхсә етдији бир лүтфдүр ки, онун васитәси илә инсан гүрдәти чатдығы һалда ҝүнаһ вә итаәтсизлијә мүбтәла олмур. Бу лүтф, о шәхсдә ҝүнаһа дүшмәјә мане олан гүввәнин артыг адәт һалына дүшмәси илә онда вүҹуда ҝәлир. Бунда әлавә белә шәхсдә итаәтин савабы вә ҝүнаһын ҹәзасына елм вардыр вә о бәјәнилмиш бир ишин тәрк олунмасы вә ја бир әмәлин унудулмасынын гаршысында олан ҹәзаја да аҝаһдыр.”\nДиггәт олунмалы мәсәләләрдән бири дә будур ки, “исмәт” һеч вахт мәсум шәхси һансыса бир әмәлдә итаәтә вә ја ҝүнаһын тәрк олунмасына мәҹбур етмир. Һеч дә белә дејил ки, мәсумун ҝүнаһ етмәјә гүдрәти вә ихтијары олмасын, бәлкә дә камил иман вә елм, јүксәк дәрәҹәли тәгва, Аллаһ-тааланын ҹәлал вә әзәмәтинә олан аҝаһлығы ону ҝүнаһа мүбтәла олмаға вә ја Онун итәаәтиндән бојун гачырмасына мане олур. Бундан әлавә, пејғәмбәрләр вә мәсум Имамлар (әлејһимуссалам) һаггында мәхсус рәвајәтләр вар ки, онлар Аллаһ-тааланын мәхсус нәзәриндә олуб, Руһул-гудус, Руһул-иман, Руһул-гүввәт, Руһуш-шәһвәт вә Руһул-мәдәррәҹ васитәси тәсдиг вә мөһкәмләндирилирләр.\nПејғәмбәрләрин исмәтинә дәлил: Гуран ајәләринә истинад етмәздән әввәл бир мәсәләјә диггәт етмәк зәруридир ки, билдијимиз кими әгллә вәһј арасында һеч бир зиддијјәт олмадығына ҝөрә ајәләри елә ачыгламаг лазымдыр ки, ағылын гәти һөкмү илә зиддијјәт тәшкил етмәсин. Пејғәмбәрләрин исмәти һаггында тәкҹә бир әгли дәлил зикр едирик. Мүһәггиг Туси (рәһ) гыса ифадә илә бу һагда јазыр: “Пејғәмбәрә инсанларын гәти јәгинликләри олмасы үчүн онларда исмәт лазымдыр вә нәтиҹәдә онларын јолландырылмасындан олан һәдәф әлә ҝәлсин.” Беләликлә, пејғәмбәрләрдә исмәтин олмасы инсанларын онлара гәти (шүбһәсиз) инамынын олмасы үчүн лазымдыр.\nБәзи тәһгигатчылар пејғәмбәрләрин исмәти һаггындакы әгли дәлили белә изаһ едирләр: “Елә ки, Аллаһ-тааланын пак варлығы бүтүн ҹамал вә ҹалал сифәтләри илә јанашы сүбута јетир вә мүмкүн вәһј вә үмуми пејғәмбәрлик дә сабит олур, әглин инсана һөкм етдији мәсәләләрдән бири дә Аллаһдан вәһј алыб инсанлара чатдырмасында пејғәмбәрдә исмәтин олмасынын зәрурилијидир. Јәни, Өз бәндәләрини һидајәт етмәкдән өтрү пејғәмбәрләр сечән Аллаһ-таала үчүн һәр ҹүр хәта, сәһв вә ҝүнаһдан узаг олан шәхси пејғәмбәрлијә сечмәси зәрури нәзәрә ҝәлир. О ки, галмыш вәһјин алынмасы вә инсанлара чатдырылмасында ҝүнаһкар олмуш олсун. Чүнки, әҝәр белә олмаса, јаранышын һикмәти илә бағлы олан пејғәмбәрлијин, мүгәддәс китабларын назил едилмәси вә елчиләрин ҝөндәрилмәсинин һикмәти илә ујғун ҝәлмәз. Илаһи елчиләрин сечилмәси инсанларын һидајәти үчүндүр вә инсанларын һидајәт олунмасы о заман һасил олар ки, Аллаһ-тааланын әмрләрини ҝәтирән шәхс һәр ҹүр сәһв вә хәтадан, вәһјин алынмасы вә чатдырылмасында мәсум олсун.\nБу дәлил, кәлам елминин мөвзусу олуб, илаһи сифәтләрин көкүнә гајыдыр. Белә ки, јаранышын елм, гүдрәт вә һикмәти, шәриәтин ҝөндәрилмәси фәлсәфәси, һәмчинин, Аллаһ-тааланын һәр ҹүр зүлм, һәдәфсизлик вә бәјәнилмәз ишләрдән пак вә мүнәззәһ олмасы буну тәләб едир. Јәни, әҝәр һансыса бир пејғәмбәрин илаһи вәһји алмаг вә инсанлара чатдырмагда сәһви, хәтасы, ҹәһаләти вә аҹизлији олмуш олса, бунлар Аллаһын рүбубијјәт мәгамы илә дүз ҝәлмәз. Белә ки, әҝәр илаһи пејғәмбәр ҹүзи дә олса мәсум олмаса вә ја һидајәт јолунда сәһв вә ја хәтаја јол версә, онда ән азы үммәт онун пејғәмбәр олмасында, јахуд ҝәтирдији бүтүн тәклифләрин вә ҝөстәришләрин һамысынын илаһи олмасында она етимад етмәзләр. Биринҹи фәрздә, ҹәһлә тәшвиг вә инсанларын јолуну азмасы, икинҹи фәрздә исә Аллаһын ишиндә ләғв вә һәдәфсизлик гаршыја чыхыр. Һалбуки, Аллаһ-таала һәр ики тәсәввүрдән пак вә мүнәззәһдир.”\nБура гәдәр исмәт вә ондан мәгсәд ачыгланды. Пејғәмбәрләрин дә исмәтинин һикмәтинә ишарә олунду. Бәзи әгли дәлилләрин пејғәмбәрләрдә исмәт һаләтинин адәтә чеврилмәсинә дәлаләт етдијини дә гејд етдик. Бәһсимизин давамында Гуран ајәләринин ики мөвзуда бәһсләринә ишарә едәҹәјик; биринҹиси, пејғәмбәрләрин исмәтинә дәлаләт едән ајәләр; икинҹиси, заһирдә пејғәмбәрләрин исмәти илә ујғун ҝәлмәјән ајәләр. Сонда суалын ҹавабы ајдынлашаҹаг.\nБиринҹи гисм ајәләр: Пејғәмбәрләрин исмәтинә дәлаләт едән ајләр; Гуранын бәзи ајәләриндә ашкар шәкилдә “исмәт” кәлмәси ишләнмәсә дә пејғәмбәрләрдә исмәт адәтинин (мәләкәсинин) олмасына дәлаләт едир. Амма, исмәтин мәна вә мәфһумуну о ајәләрдән әлә ҝәтирмәк олар. Бу ајәләрин өзүндә бир нечә дәстәдә ајырмаг олар.\nБиринҹи дәстә: О ајәләр ки, Пејғәмбәрләри (әлејһимусаалам) халисләрдән сајыр. Халисләр о кәсләрдир ки, Шејтанын онлары јолдан аздырмаг гүдрәти јохдур. Нәтиҹәдә онларын мәсум олмасы мәлум олур. Мүбарәк Сад сурәсиндә охујуруг: “(Јa Рəсулум!) Гүввəт вə бəсирəт сaһиби oлaн бəндəлəримиз Ибрaһими, Исһaгы вə Јə’губу дa јaд eт! Биз јурду (axирəт јурдуну) aнмaг xислəтини oнлaрa мəxсус eлəдик. (Oнлaр нaз-нe’мəтə, шaн-шөһрəтə ујмaјыб өмүрлəрини Аллaһa ибaдəт вə итaəт ичиндə кeчирдəр, дүнјaлaрындaн дaһa чox axирəтлəри һaгындa дүшүнəрдилəр). Шүбһəсиз ки, oнлaр дəрҝaһымыздaн сeчилмиш əн јaxшы кимсəлəрдəндирлəр! (Јa Пeјғəмбəр!) Исмaили, (Илјaсын əмиси oғлу) əл-Јəсə’и вə Зүл-Кифли дə xaтырлa! Oнлaрын һaмысы сeчилмиш, əн јaxшы кимсəлəрдəндир!\n4471 Təfsir 2011/05/17\n8624 Qədim kəlam 2007/05/31\n6476 Qədim kəlam 2011/08/15\n7684 Qədim kəlam 2010/11/22\n25421 Qədim kəlam 2007/05/31\n8075 Qədim kəlam 2010/03/10\n10102 Qədim kəlam 2009/04/16\n6296 Qədim kəlam 2011/05/10\n5762 Qədim kəlam 2011/04/21\n12510 Qədim kəlam 2007/11/26\n10330 Qədim kəlam\n10322 Nizamlar hüquq və əhkam\n80127 Nizamlar hüquq və əhkam\n71025 Nizamlar hüquq və əhkam


Q=4	C=0	SS=0	LS=4	PS=0	DC=0	LC=0	SD=0	BS=0	G0=20	G1=19	G2=12	DLID=az_RU	BODY=Хәбәрин коду : 745601\nМәнбә : ИсламинСеси\nӘһли Бејт (әлејһимус сәлам) -АБНА- Хәбәр Аҝентлијинин вердији хәбәрә әсасән, ҹәбһәдә сон ҝүнләр јашанан ҝәрҝинлик вә интенсив дөјүшләрин баш вермәси демәк олар ки дүнјанын ҝүндәмини зәбт етди. Ермәнистанын тәхрибатына лајигли ҹаваб верән Азәрбајҹан ордусу дүшмәни тәшвишә салды. Демәк олар ки, дүнјанын әксәр дөвләтләри вә бејнәлхалг тәшкилатлар Азәрбајҹанын һаглы мөвгејини дәстәкләдиләр. Лакин ермәни мәтбуатынын јајдығы мәлуматлара истинадән дејә биләрик ки Азәрбајҹан һакимијјәтинин өзүнә стратежи тәрәфдаш һесаб етдији Исраил ҹәбһәдә баш верән һадисәләрә нәинки мүнасибәт билдирмәди, һәтта дүшмән өлкәјә дәстәк нүмајиш етдирмәкдән белә чәкинмәди. Белә ки, Исраил парламентинин сәдр мүавини Тали Плосковун рәһбәрлик етдији исраилли депутатларын тәмсил олдуғу нүмајәндә һејәти ҹәбһәдә дөјүшләрин ҝетдији вә вәзијјәтин ҝәрҝин олдуғу бир вахтда Јеревандакы гондарма "ермәни сојгырымы" абидәсини зијарәт едәрәк, гаршысында сајғы дурушунда дајаныблар. Нүмајәндә һејәти бундан башга әклилләрилә ермәни милләтинә олан јахынлыгларыны бир даһа сүбут едибләр. Президентин иҹтимаи сијаси мәсәләләр үзрә көмәкчиси Әли Һәсәнов исә Исраилдән стратежи тәрәфдаш кими ҹәбһәдә баш верәнләрә мүнасибәрт билдирмәји хаһиш едиб.\nИсламинСеси Азәрбајҹан һакимијјәтинин стратежи тәрәфдашы кими тәгдим етдији Исраилин бу аддымыны политолог Акиф Һејдәрли илә чөзмәјә чалышыб. Експерт билдириб ки, рәсми Бакы Исраиллә-Азәрбајҹан арасында ҝуја стратежи әмәкдашлығын вә тәрәфдашлығын олдуғуну бәјан едир: “Бу рәсми Бакынын мөвгејидир. Лакин бир аз дәринә ҝедиб бу халгын хисләтинә нүфуз етсәк ҝөрәрик ки, Исраиллә-Ермәнистан арасында бејнәлхалг һүгуг вә нормаларына, гоншу дөвләтләрлә мүнасибәтләринә ҝөрә һеч бир фәрг јохдур. Чүнки һәр икиси ишғалчы режимдир, икиси дә башгасынын торпагларында өзүнүн дөвләтчилијини гуран режимдир, икиси дә гоншу дөвләтләри тәҹавүз вә истила етмәк истәјән режимдир. Бу режимләрин сүлһсевәр халгларла, гоншулуг мүнасибәтләриндә исти мөвге сәрҝиләјән дөвләтләрлә һеч бир стратежи мүттәфиглији ола билмәз. Исраил өзҝә торпагларыны ишғал едиб дөвләт гурдуғу кими, Ермәнистан да бу фәалијјәти давам етдириб. Јәни Азәрбајҹанын әзәли вә әбәди торпагларыны ишғал едәрәк өзүнә дөвләт јарадыб. Буна ҝөрә дә һәр ики режимин охшар ҹәһәтләри чохдур”.\nАкиф Һејдәрлинин сөзләринә ҝөрә, Азәрбајҹан мүсәлман өлкәсидир вә Азәрбајҹан-Исраил мүнасибәтләринин, Ермәнистан-Исраил мүнасибәтләриндән фәргләнмәси тәбиидир: “Чүнки Исраил һеч вахт сүлһә тәрәфдар олмајыб. Әксинә өзҝә торпагларыны тәҹавүз етмәк нијјәтини һәр заман ортаја гојуб. Тәәссүф едирәм ки, Азәрбајҹанын бәзи рәсми даирәләри Гарабағда баш верән сон олајлара Исраилдән рәсми мөвге билдирмәсини хаһиш едибләр. Амма ҝөрүнүр бунун ҹавабы о олду ки, Исраил парламентариләри гондарма ермәни сојгырымы абидәсини зијарәт етдиләр. Бу Исраилин Ермәнистаны дәстәкләмәсинин бир сүбуту иди. Исраил бу аддымы илә һәм дә мүнагишәдә Ермәнистаны дәстәкләдијини нүмајиш етдирди. Чүнки һәр икиси христиан дөвләтидир”.